open-index/open-wikipedia-markdown huggingface dataset:
আজাৰবাইজান ৰেলৱে মিউজিয়াম

**আজাৰবাইজান ৰেলৱে মিউজিয়াম** (, আজাৰবাইজানী ভাষাত:Azərbaycan Dəmiryol Muzeyi) হৈছে আজাৰবাইজানৰ বাকুত অৱস্থিত এটি ৰেলৱে সংগ্ৰহালয়। সংগ্ৰহালয়টো ২০১৯ চনত মুকলি কৰা হৈছিল।

জাফৰ জাব্বাৰ্লি স্কোৱেৰৰ ওচৰত তথা বাকুৰ মাজ মজিয়াত থকা ঐতিহাসিক চাবুঞ্চু ৰেলৱে ষ্টেচনৰ ভৱনটোত এই সংগ্ৰহালয়টো অৱস্থিত।

## ইতিহাস
২০১৯ চনৰ ১৯ ​​নৱেম্বৰত, ৰাষ্ট্ৰপতি ইলহাম আলিয়েভে আজাৰবাইজান ৰেলৱে সংগ্ৰহালয়টো মুকলি কৰিছিল।

ক’ভিদ মহামাৰীৰ সময়ত বন্ধ হৈ থকা সংগ্ৰহালয়টোৰ মহামাৰীৰ পাছতে পুৰ্ণনিৰ্মাণৰ কাম আৰম্ভ হয় আৰু প্ৰদৰ্শনীৰ বাবে যোগ্য প্ৰদৰ্শন সামগ্ৰীৰে সমৃদ্ধ হৈ উঠাৰ পাছত ২০২৩ চনৰ ২৮ ডিচেম্বৰ তাৰিখে ইয়াক পুনৰাই দৰ্শনাৰ্থীৰ বাবে মুকলি কৰি দিয়া হয়। 

ঐতিহাসিক চাবুঞ্চু ৰেলৱে ষ্টেচনৰ ভৱনটো (২৮ মে’ মেট্ৰ’ ষ্টেচনৰ সমীপত) হৈছে বাকু যাত্ৰীবাহী ৰেলৱে ষ্টেচনৰ বুৰঞ্জীপ্ৰসিদ্ধ এলেকাটোত থকা তিনিটা মূল অট্টালিকাৰ অন্যতম। এই ভৱনটোতে আজৰবাইজান ৰেলৱে মিউজিয়াম বা সংগ্ৰহালয়টো আছে। ১৯২৬ চনৰ ৬ জুলাইৰ দিনা আজাৰবাইজানত প্ৰথম বৈদ্যুতিক ৰেলপথ উদঘাটনৰ দিনা এই ভৱনটিৰ কাম আৰম্ভ হৈছিল। বাকুৰ চাবুঞ্চু ৰেলৱে ষ্টেচনটো হৈছে বৈদ্যুতিক ৰেল লাভ কৰা প্ৰথমটো ষ্টেচন ভৱন। 

## ফটো গেলেৰী

Railway Museum in Baku - 1.jpg|
Railway Museum in Baku - 2.jpg|
Railway Museum in Baku - 3.jpg|
Railway Museum in Baku - 4.jpg|
Railway Museum in Baku - 5.jpg|
Railway Museum in Baku - 6.jpg|
Railway Museum in Baku - 7.jpg|
Railway Museum in Baku - 8.jpg|
Railway Museum in Baku - 9.jpg|

## তথ্যসূত্ৰ

## বাহ্যিক সংযোগ

শ্ৰেণী:আজেৰবাইজান
শ্ৰেণী:ভ্ৰমণ
শ্ৰেণী:পৰ্যটন
ফাতেহা-ইয়াজ-দাহম

**ফাতেহা-ইয়াজ-দাহম(** ইংৰাজী: Fateha-i-Yajdaham) ইছলামিক চন্দ্ৰ মাহৰ জুমাদা-আল-থানীৰ ১১ তাৰিখে ফাতেহা দোআজ দহাম নামেৰেও পৰিচিত ফাতেহা-ই-য়াজদাহাম উদযাপন কৰা হয়। ফাতেহা-ইয়াজ-দাহাম হৈছে কাদিৰিয়া চুফী মুজাহাবৰ প্ৰতিষ্ঠাপক হজৰত আব্দুল কাদিৰ জিলানী (ৰঃ)জন্মৰ স্মৃতিত উদযাপনৰ দিন।

ইয়াক ফাতেহা দোআজ দহাম বুলিও কোৱা হয়। ইছলামিক নবী মুহাম্মদৰ জন্মদিনৰ ওচৰত ফাতেহা-ই-যজদাহাম পালন কৰা হয়। ইছলামত ই এক উল্লেখযোগ্য পালন, য’ত পৰিয়ালসমূহে নিজৰ মৃত আপোনজনক নামাজ আৰু সন্মান জনোৱাৰ বাবে একত্ৰিত হয়। তেওঁলোকে ফাতেহা, এটা প্ৰাৰ্থনা আগবঢ়ায় আৰু কোৰআনৰ আয়াত পাঠ কৰে।

## ইতিহাস
হজৰত আব্দুল কাদিৰ জিলানী (ৰঃ) পিতৃ আবু ছালে ইছলাম ধৰ্মৰ প্ৰবৰ্তক। আব্দুল কাদিৰ জিলানী সকলো পীৰৰ মুৰব্বী তথা প্ৰধান। ফাতেহা পালনৰ ভিতৰত পবিত্ৰ কোৰআন পঢ়া, মিলাদ অনুষ্ঠিত কৰা, হজৰত আব্দুল কাদিৰ জিলানী (ৰঃ)ৰ জীৱনৰ বিষয়ে আলোচনা কৰা, দুআ-মুনাজাত বা মিনতি (ব্যক্তিগত আৰু সামূহিক)ৰ জৰিয়তে ঈশ্বৰৰ আশীৰ্বাদ বিচৰা, আৰু বিশেষভাৱে প্ৰস্তুত কৰা তবৰুক (পবিত্ৰ খাদ্য) বিতৰণ কৰা আদি উপলক্ষ্যৰ বাবে। এই উপলক্ষে পুৰণি ঢাকাৰ কিছুমান বিশেষ অঞ্চলত কাৱালীৰ অধিবেশন অনুষ্ঠিত হয়। শিক্ষানুষ্ঠানত ঐচ্ছিক বন্ধৰ দিন। 

## তথ্য সংগ্ৰহ
প্ৰিয়ংকা বৰা

**প্ৰিয়ংকা বৰা** (জন্ম: ১৯৯৪) এগৰাকী ভাৰতীয় দূৰদৰ্শন অভিনেত্ৰী আৰু মডেল। তেওঁ ৰিয়েলিটি শ্ব', এমটিভি স্প্লিটছভিলাৰ ছিজন ৮ত অভিনয়েৰে ভাৰতীয় দূৰদৰ্শনত আত্মপ্ৰকাশ কৰিছিল। তেওঁ *সিদ্ধি বিনায়ক*ত প্ৰাচী আৰু *ৰাগিণী এমএমএছ: ৰিটাৰ্ণছ*ত আৰতিৰ চৰিত্ৰত অভিনয় কৰাৰ বাবে পৰিচিত।

## কৰ্মজীৱন
১৯৯৪ চনৰ ৮ ফেব্ৰুৱাৰীত অসমৰ গৌৰীপুৰত প্ৰিয়ংকা বৰাই জন্মগ্ৰহণ কৰিছিল। ৰিয়েলিটি শ্ব’ এমটিভি স্প্লিটছভিলাত আত্মপ্ৰকাশ কৰাৰ সময়ত তেওঁ বিমান সংস্থা এটাৰ ক্ৰু‌ (সদস্য) হিচাপে কৰ্মৰত আছিল। তেওঁ উত্তৰ-পূৰ্বাঞ্চলৰ মডেলিং অনুষ্ঠানসমূহতো অংশগ্ৰহণ কৰিছিল আৰু পিছলৈ হিন্দী ধাৰাবাহিক *সিদ্ধি বিনায়ক*ত অভিনয় কৰিছিল।

বৰাই ৱেব-ধাৰাবাহিক *ৰাগিণী এমএমএছ: ৰিটাৰ্ণছ*ত আৰতিৰ চৰিত্ৰত অভিনয় কৰিছে। পৰবৰ্তীত ৰং টিভিৰ *মোৰ মিনতি তৰা হয় যদি* নামৰ ধাৰাবাহিকখনত অভিনয়েৰে তেওঁ অসমীয়া দূৰদৰ্শনতো অভিষেক ঘটায়।

## চলচ্চিত্ৰপুঞ্জী
### দূৰদৰ্শন

### ৱেব ধাৰাবাহিক

## তথ্য উৎস

## বাহ্যিক সংযোগ
*
*

শ্ৰেণী:জীৱিত ব্যক্তি
শ্ৰেণী:ধুবুৰী জিলাৰ ব্যক্তি
শ্ৰেণী:অসমীয়া অভিনেত্ৰী
শ্ৰেণী:ভাৰতীয় দূৰদৰ্শন অভিনেত্ৰী
শ্ৰেণী:ভাৰতীয় ধাৰাবাহিক নাটকৰ অভিনেত্ৰী
শ্ৰেণী:ভাৰতীয় ৱেব ধাৰাবাহিকৰ অভিনেত্ৰী
শ্ৰেণী:হিন্দী দূৰদৰ্শনৰ অভিনেত্ৰী
শ্ৰেণী:অসমীয়া দূৰদৰ্শনৰ অভিনেত্ৰী
শ্ৰেণী:ভাৰতীয় অভিনেত্ৰী
আন্তৰ্জাতিক মাষ্টাৰ

আন্তৰ্জাতিক দবা সংস্থাই গ্ৰেণ্ডমাষ্টাৰৰ তলৰ শক্তিশালী দবা খেলুৱৈক আন্তঃৰাষ্ট্ৰীয় মাষ্টাৰ উপাধি প্ৰদান কৰে। ১৯৫০ চনত গ্ৰেণ্ডমাষ্টাৰ উপাধিৰ সৈতে একে সময়তে প্ৰতিষ্ঠা হোৱা এই খিতাপক চমুকৈ আই এম বুলি কোৱা হয়। 

গ্ৰেণ্ডমাষ্টাৰ খিতাপৰ দৰেই এই খিতাপ লাভ কৰাৰ সাধাৰণ উপায় হ'ল ২৭খন বা ততোধিক খেলৰ পৰা তিনিটা খিতাপ নৰ্মছ আৰু ২৪০০ বা তাতকৈ অধিক ফিদে ৰেটিং লাভ কৰা। ৯খন বা তাতকৈ অধিক সংখ্যক খেলত কমেও ২৪৫০ ৰ ৰেটিং প্ৰদৰ্শন কৰাক আই এম নৰ্মছ বুলি কোৱা হয়। ইয়াৰ উপৰিও এই খেলুৱৈসকলৰ গড় ৰেটিং কমেও ২২৩০ হ'ব লাগিব, কমেও তিনিজন আন্তঃৰাষ্ট্ৰীয় মাষ্টাৰ বা গ্ৰেণ্ডমাষ্টাৰ থাকিব লাগিব আৰু নিজা ৰাষ্ট্ৰীয় ফেডাৰেচনৰ বাহিৰেও আন ফেদাৰেছনৰ‌ খেলুৱৈ অন্তৰ্ভুক্ত হ'ব লাগিব। 

খেলুৱৈজনৰ ৰেটিং কমেও ২২০০ হ'লে, আই এম খিতাপ পোনপটীয়াকৈ প্ৰদান কৰাৰ কেইবাটাও বিকল্প আছে। ২০১৭চনৰ জুলাই মাহৰ পৰা সেইবোৰ হৈছে:

*ফিদে বিশ্বকাপৰ বাবে যোগ্যতা অৰ্জন কৰা
*মহিলা বিশ্ব চেম্পিয়নশ্বিপত দ্বিতীয় স্থান
*বিশ্ব জুনিয়ৰ চেম্পিয়নশ্বিপত দ্বিতীয় বা তৃতীয় স্থান (অনূৰ্ধ ২০)
*বিশ্ব চিনিয়ৰ চেম্পিয়নশ্বিপত দ্বিতীয় বা তৃতীয় স্থান দখল কৰা, ৫০ বছৰৰ ওপৰৰ আৰু ৬৫ বছৰৰ ওপৰৰ দুয়োটা বিভাগতে
*বিশ্ব যুৱ চেম্পিয়নশ্বিপ (অনূৰ্ধ ১৮) জয় কৰা (একক বা যুটীয়াকৈ )
*বিশ্ব যুৱ চেম্পিয়নশ্বিপ (১৬ বছৰ অনুৰ্ধ) সম্পূৰ্ণৰূপে জয়  
*কণ্টিনেণ্টেল চেম্পিয়নশ্বিপত দ্বিতীয় বা তৃতীয় স্থান দখল কৰা
*৫০ বছৰৰ ওপৰৰ, ৬৫ বছৰৰ ওপৰৰ বা ২০ বছৰৰ তলৰ কণ্টিনেণ্টেল চেম্পিয়নশ্বিপত জয়ী হোৱা (একক বা যুটীয়াকৈ)  
*১৮ বছৰৰ তলৰ কণ্টিনেণ্টেল চেম্পিয়নশ্বিপ সম্পূৰ্ণৰূপে জয় কৰা
*উপ-মহাদেশীয় চেম্পিয়নশ্বিপ জয় কৰা
*কমনৱেলথ, ফ্ৰাংকোফোন বা আইবেৰ’-আমেৰিকান চেম্পিয়নশ্বিপ জয় কৰা
*প্ৰতিবন্ধী লোকৰ বাবে বিশ্ব চেম্পিয়নশ্বিপ জয়

আই এম হোৱাৰ পিছত বেছিভাগ পেছাদাৰী খেলুৱৈয়েই গ্ৰেণ্ডমাষ্টাৰ হোৱাৰ পৰৱৰ্তী লক্ষ্য নিৰ্ধাৰণ কৰে। কেতিয়াও আন্তঃৰাষ্ট্ৰীয় মাষ্টাৰ নোহোৱাকৈ গ্ৰেণ্ডমাষ্টাৰ হোৱাটোও সম্ভৱ। আমেৰিকাৰ লেৰী ক্ৰিষ্টিয়ানচেন (১৯৭৭), চীনৰ ৱাং হাও, নেদাৰলেণ্ডৰ অনিশ গিৰি, ৰাছিয়াৰ অলগা গিৰিয়া (২০২১) আৰু ছোভিয়েট ইউনিয়নৰ প্ৰাক্তন বিশ্ব চেম্পিয়ন মিখাইল টাল আৰু ৰাছিয়াৰ ভ্লাদিমিৰ ক্ৰামনিক আটাইকেইজনেই আই এম নোহোৱাকৈয়ে গ্ৰেণ্ডমাষ্টাৰ হৈছিল। আমেৰিকাৰ ববি ফিচাৰে কেৱল ১৯৫৮ চনৰ ইণ্টাৰজ’নেল (আই এম খিতাপ) আৰু ১৯৫৯ চনৰ প্ৰাৰ্থী প্ৰতিযোগিতা (জি এম খিতাপ)ৰ বাবে যোগ্যতা অৰ্জন কৰাৰ বাবেই দুয়োটা খিতাপ অৰ্জন কৰিছিল, মাত্ৰ কাকতলীয়াভাৱে জি এমৰ পূৰ্বে আই এম হৈছিল। অধিক সাধাৰণ পথটো হ’ল প্ৰথমে আই এম হোৱা, তাৰ পিছত জি এম পৰ্যায়লৈ যোৱা। 

১০ বছৰ, ৮ মাহ আৰু ১৬ দিন বয়সত আৰ্জেণ্টিনাৰ ফাউষ্টিনো অৰোৱে ২০২৪ চনত আই এম খিতাপত যোগ্যতা অৰ্জন কৰা আটাইতকৈ কম বয়সীয়া ব্যক্তি হিচাপে পৰিগণিত হয়।

## তথ্যসূত্ৰ

শ্ৰেণী:দবাৰ খিতাপসমূহ
শ্ৰেণী:গ্ৰেণ্ডমাষ্টাৰ
শ্ৰেণী:দবাৰ‌ খিতাপ সমূহ‌‌
টাইম ৮

**টাইম ৮** হৈছে উত্তৰ-পূব ভাৰতৰ এটা ডিজিটেল নিউজ প্লেটফৰ্ম, যি অসম আৰু ইয়াৰ দাঁতিকাষৰীয়া অঞ্চলৰ বাতৰিৰ প্ৰদানৰ বাবে পৰিচিত।

উত্তৰ-পূব অঞ্চলৰ পৰা অহা ৯টা ডিজিটেল মিডিয়া সংস্থাই একেলগে নতুনকৈ গঠন কৰা একক মঞ্চ NADCOMত টাইম ৮ ও এক সক্ৰিয় সদস্য।
## বঁটা
২০২২ চনত অমৃতচেম (পূৰ্বৰ অমৃত চিমেণ্ট) এ টাইম ৮ৰ সহযোগত "পাৰ্ফৰ্মেন্স এণ্ড চেঞ্জ এৱাৰ্ডছ ২০২২"ৰ আয়োজন কৰিছিল। য'ত ব্যক্তি এজনৰ নিষ্ঠা আৰু প্ৰচেষ্টাক সন্মান জনাই ইতিবাচক সমাজ পৰিৱৰ্তনৰ অনুঘটক হিচাপে কাম কৰিবলৈ উৎসাহিত কৰা হয়।

## হেকিং বিতৰ্ক
যোৱা ২০২৪ চনৰ জুন মাহত টাইম ৮ৰ ইউটিউব চেনেলক লক্ষ্য কৰি চাইবাৰ আক্ৰমণৰ সৃষ্টি হৈছিল। অভিযোগ অনুসৰি পাকিস্তানস্থিত ‘ৰিভল্যুচন পি.কে.’ নামৰ হেকিং গ্ৰুপটোৱে লাইভ সম্প্ৰচাৰত ব্যাঘাত জন্মায়, তাৰ ঠাইত পাকিস্তানৰ পতাকাৰ ছবি, হজৰত মহম্মদৰ গীত আৰু ‘পবিত্ৰ নবীক সন্মান কৰক’ বুলি লিখা হৈছিল।

টাইম ৮ৰ প্ৰতিষ্ঠাপক উৎপল কান্তই এই ঘটনাক চাইবাৰ সন্ত্ৰাসবাদ বুলি গৰিহণা দি গুৱাহাটী আৰক্ষীৰ ওচৰত এজাহাৰ দাখিল কৰে আৰু আৰক্ষীয়ে গোচৰৰ তদন্ত অব্যাহত ৰাখিছে।

## তথ্য সংগ্ৰহ

শ্ৰেণী:টেলিভিছন চেনেল
শ্ৰেণী:অসমৰ প্ৰচাৰ মাধ্যম
বাকু পাপেট থিয়েটাৰ

**বাকু পাপেট থিয়েটাৰ** বা **বাকু পুতলা থিয়েটাৰ**ৰ () পূৰ্বৰ নাম আছিল আজাৰবাইজান ৰাজ্যিক পুতলা থিয়েটাৰ। আব্দুলা শেইখৰ নামত ইয়াৰ নাম ৰখা হৈছিল, যাক  আজাৰবাইজানী ভাষাত *Abdulla Şaiq adına Azərbaycan Dövlət Kukla Teatrı* বোলা হৈছিল। বাকুৰ নেফ্‌চিলা এভিনিউত এই থিয়েটাৰটো অৱস্থিত। ১৯১০ চনত পলিছ স্থাপত্যবিদ জোচেফ প্লজকোই *একলেটিক ষ্টাইল*ত এই স্থাপত্যটো নিৰ্মাণ কৰিছিল। ইয়াৰ প্ৰাৰম্ভণি হৈছিল মুভি থিয়েটাৰ ৰূপে।

পুতলাবোৰ কেই চেণ্টিমিটাৰ মানৰপৰা এজন মানুহৰ দুগুণ পৰ্যন্ত বিভিন্ন আকাৰৰ হয়।

## তথ্যসূত্ৰ

## বাহ্যিক সংযোগ

শ্ৰেণী:আজেৰবাইজান
শ্ৰেণী:পৰ্যটন
নন্দনতত্ত্ব : প্ৰাচ্য আৰু পাশ্চাত্য

**নন্দনতত্ত্ব : প্ৰাচ্য আৰু পাশ্চাত্য** গ্ৰন্থখনৰ লেখক ত্ৰৈলোক্যনাথ গোস্বামী। মুঠ বাৰটা অধ্যায়ত বিভক্ত বৃহৎ কলেৱৰৰ গ্ৰন্থখনে অসমীয়া সাহিত্যত সততে নোপোৱা এক বিষয় *নন্দনতত্ত্ব*ৰ বিষয়ে পুংখানুপুংখকৈ আলোচনা কৰিছে।

## গ্ৰন্থখনৰ অধ্যায়সমূহ
***প্ৰথম অধ্যায়:** প্ৰাচীন গ্ৰীক আৰু ৰোমান নন্দনতাত্ত্বিক লেখকৰ আদৰ্শ, প্লেটো, এৰিষ্টটল, হোৰেছ, লংগিনায়, নব্য-প্লেটোনিক দৃষ্টিভংগী, প্লটিনাছ 
***দ্বিতীয় অধ্যায়:** মধ্যযুগ আৰু ষোড়শ, সপ্তদশ আৰু অষ্টাদশ শতাব্দীত নন্দনতাত্ত্বিক ভাবাদৰ্শ, ছাৰ ফিলিপ্ ছিদানি, ৰেণে ডেকাৰ্ট, বেন জনছন, দ্ৰাইদেন, জন লক, এডিছন, আৰ্ল অব্ ছেপাটিংটিছবাৰী, এডমাণ্ড বাৰ্ক
***তৃতীয় অধ্যায়:** সপ্তদশ, অষ্টাদশ আৰু উনবিংশ শতিকাৰ জাৰ্মান লেখকসকল লাইৱনিজ, বম্গাৰ্টেন, ইমানুৱেল কাণ্ট, শ্বিলাৰ, শ্বেলিং, হেগেল, ***শ্বোপেন-হোৱাৰ, জন ফ্ৰেদাৰিক হাৰ্বাট
***চতুৰ্থ অধ্যায়:** ইংলণ্ড, ফ্ৰান্স, জাৰ্মেনী, আমেৰিকা আৰু ৰুচ দেশৰ নন্দনতাত্ত্বিক লেখকসকল- ৱৰ্ডছৱৰ্থ, কোলেৰিজ, পি. বি. শ্বেলী, মেথু আৰ্নোল্ড, জন ৰাস্কিন, হিপোলাইট্ টেইন, মাৰ্কছ্ আৰু এংগেলছ, এডগাৰ এলান পো, ওৱাল্টাৰ পেটাৰ, কলাকৈবল্যবাদ, টলষ্টয়, ফ্ৰেডাবিক নীট্ছে
***পঞ্চম অধ্যায়:** বিংশ শতিকাৰ প্ৰথমাৰ্ধৰ নন্দনতাত্ত্বিক লেখকসকল বেনেদেটো ক্ৰোচে, এ. চি. ব্ৰেড্লি, ছিগমাণ্ড ফ্ৰয়দ, কাৰ্ল গুষ্টভ ইয়ুঙ, আ. এ. ৰিছাৰ্ডছ, উইলিয়াম এম্পছন, হেনৰী বাৰ্গছ, জন দিউবী, টি. এছ. ইলিয়ট
***ষষ্ঠ অধ্যায়:** মধ্য-বিংশ শতিকাৰ চিন্তানায়কসকল- জ্যা পল ছাট্টে, এলবাৰ্ট কেমু, থিয়োদৰ মেয়াৰ গ্ৰীন, লুই আৰ্নল্ড ৰীড
***সপ্তম অধ্যায়:** প্ৰাচ্য নন্দনতাত্ত্বিক আলোচনা- ভৰত আৰু তেওঁৰ টীকাকাৰসকল, ভট্টলোল্লট, শ্ৰীশংকুক, ভট্টনায়ক, অভিনব গুপ্ত
***অষ্টম অধ্যায়:** কাব্যবিচাৰৰ তত্ত্ব, অলংকাৰবাদ, গুণৰীতিবাদ
***নবম অধ্যায়:** ৰসতত্ত্ব, ৰসসংখ্যা, ৰসাভাস আৰু ভাবাভাস, ৰসবিৰোধ
***দশম অধ্যায়:** ধ্বনি, ধ্বনি আৰু অনুমান
***একাদশ অধ্যায়:** বক্ৰোক্তি, ঔচিত্য-তত্ত্ব
***দ্বাদশ অধ্যায়:** প্ৰাচ্য-পাশ্চাত্য চিন্তানায়কসকলৰ কেইটামান প্ৰত্যয়ৰ সাদৃশ্য-বৈসাদৃশ্যৰ চমু আলোচনা, কল্পনা আৰু প্ৰেৰণা, কথাবস্তু আৰু ৰূপ, নন্দনতাত্ত্বিক অভিজ্ঞতা, আৰ্ট আৰু অনুভূতি। 

## তথ্য সংগ্ৰহ

## বাহ্যিক সংযোগ
শ্ৰেণী:অসমীয়া গ্ৰন্থ
অম্বিকানাথ বৰা

**অম্বিকানাথ বৰা** (; ১৮৯১ - ১৯৬৮) এগৰাকী লেখক আৰু শিক্ষাবিদ আছিল। 
## জন্ম আৰু শিক্ষাজীৱন
জন্মস্থান কামৰূপ জিলাৰ গুৱাহাটী। পিতৃৰ নাম সত্যনাথ বৰা আৰু মাতৃৰ নাম ভুৱনেশ্বৰী। কটন কলেজিয়েট আৰু কটন কলেজৰ পৰা প্ৰাথমিক আৰু মাধ্যমিক শিক্ষা লৈ কলিকতাৰ পৰা বাণিজ্য বিষয়ত উচ্চ শিক্ষা গ্ৰহণ কৰে। 

## কৰ্মজীৱন
কলিকতা বিশ্ববিদ্যালয়ত অসমীয়া বিষয়ৰ স্নাতকোত্তৰ মহলা প্ৰতিষ্ঠা কৰাত গুৰুত্বপূৰ্ণ ভূমিকা পালন কৰে। সেই বিভাগতে তেওঁ অধ্যাপনাও কৰিছল। 

## সাহিত্যিক অৱদান
কবিতা, প্ৰবন্ধ ইত্যাদি 'ঊষা' আলোচনীত প্ৰকাশ হয়। 'কক্মিণী হৰণ' নাট সম্পাদনা কৰি প্ৰকাশ কৰে। হেমচন্দ্ৰ গোস্বামীৰ 'অসমীয়া সাহিত্যৰ চানেকি' গ্ৰন্থখনৰ প্ৰণয়নত আগভাগ লৈছিল।

## তথ্য সংগ্ৰহ

শ্ৰেণী:অসমীয়া সাহিত্যিক
কাশীনাথ বৰ্মন

**কাশীনাথ বৰ্মন** () এগৰাকী শিক্ষক, জীৱনী-প্ৰণেতা আৰু সাহিত্যিক। ১৯৪৯ খ্ৰীষ্টাব্দত 'অমৰ কাহিনী' আৰু 'গল্প লহৰি' নামৰ দুখন গ্ৰন্থ প্ৰকাশ কৰি উলিয়ায়।
## জন্ম আৰু বংশ-পৰিচয়
কাশীনাথ বৰ্মনৰ জন্ম ১৮৯৫ চনত নলবাৰীৰ ধৰ্মপুৰ মৌজাৰ আমনিগাঁৱত। পিতৃৰ নাম দুতিৰাম বৰ্মন। মাতৃৰ নাম কেতেকী দেৱী। 
## শিক্ষা আৰু কৰ্মজীৱন
প্ৰাথমিক শিক্ষা নলবাৰী মাইনৰ স্কুলত আৰম্ভ হয়। গোলাঘাট হাইস্কুলৰ পৰা মেট্ৰিক পৰীক্ষাত উত্তীৰ্ণ হয়। গোলাঘাট হাইস্কুলৰ পৰা মেট্ৰিক পাছ কৰি পিতৃৰ সহযোগত আমনি স্কুলৰ শিক্ষক পদত নিযুক্ত হয়। ১৯১২ খ্ৰীষ্টাব্দত শিক্ষক প্ৰশিক্ষণ পৰীক্ষাত প্ৰথম হৈ উত্তীৰ্ণ হোৱাৰ পিছত তিনিচুকীয়া মাইনৰ স্কুলৰ প্ৰধান শিক্ষক হিচাপে যোগদান কৰে। ১৯১৬ খ্ৰীষ্টাব্দত 'নৰ্মাল পঢ়িবলৈ যোৰহাটলৈ যায় আৰু ১৯১৮ খ্ৰীষ্টাব্দত প্ৰথম বিভাগত পাছ কৰি যোৰহাটৰ প্ৰেক্টিচিং স্কুলৰ হে'ড পণ্ডিত পদত অধিষ্ঠিত হয়। ১৯৩০ খ্ৰীষ্টাব্দৰ পৰা ১৯৩৯ খ্ৰীষ্টাব্দলৈ কমলপুৰ এম. ভি স্কুলৰ প্ৰধান শিক্ষকৰূপে কাম কৰে। জীৱনৰ পিছৰছোৱাত নাজিৰাত নিগাজীকৈ থাকিবলৈ লয়। শিৱসাগৰৰ হাইস্কুলতো দহবছৰমান শিক্ষকতা কৰে।

## সাহিত্যিক অৱদান
নৰ্মাল স্কুলৰ আলোচনী 'প্ৰভাত' সম্পাদনা কৰি থকা অৱস্থাত ভালেসংখ্যক শিক্ষা সম্পৰ্কীয় লেখা ৰচনা কৰে। তেওঁ 'নাৰীৰত্ন' নামৰ অমূল্য গ্ৰন্থত ভাৰতীয় বুৰঞ্জীৰ মুঠ চৈধ্যগৰাকী সাহসী আৰু বুদ্ধিদীপ্ত বীৰাংগনাৰ জীৱনী প্ৰকাশ কৰিছে। ১৯৪৯ খ্ৰীষ্টাব্দত 'অমৰ কাহিনী' আৰু 'গল্প লহৰি' নামৰ দুখন গ্ৰন্থ প্ৰকাশ কৰি উলিয়ায়। 'অমৰ কাহিনী'ত পৃথিৱীৰ এঘাৰজন ধৰ্ম গুৰু আৰু 'গল্প লহৰি'ত ছটা ভিন্ন ধৰ্মী গল্পক স্থান দিয়া হৈছে।

## তথ্য সংগ্ৰহ

শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
পশ্চিম ৰহমানপুৰ জামালিয়া মুক্তব

alt=পশ্চিম ৰহমানপুৰ জামালিয়া মুক্তবৰ ছবি |thumb|পশ্চিম ৰহমানপুৰ জামালিয়া মুক্তব
**পশ্চিম ৰহমানপুৰ জামালিয়া মুক্তব ([[ইংৰাজী ভাষা|ইংৰাজী]] : West Rahmanpur Jamalia Muktab) হ**'ল আৰবী  আৰু উৰ্দু  ভাষীক শিক্ষা প্ৰতিষ্ঠান। এই প্ৰতিষ্ঠানটো ঢেকীয়াজুলি, চক্ৰবিয়া। 

ইয়াত প্ৰাথমিক শিক্ষা , সামাজিক শিক্ষা, লিখন আৰু পঠন পদ্ধতি চৰ্চিত । এই প্ৰতিষ্ঠানটো ২০০৫ চনত স্থাপিত কৰা হয়। ৰহমানপুৰ অঞ্চলখনত  শিক্ষা প্ৰতিষ্ঠানৰ অভাৱত এইখন মুক্তব প্ৰতিষ্ঠান স্থাপন কৰা হয়। এই মুক্তটো আল্লাহৰ নামত দান কৰে আল-হজ্জ জামাল উদ্দিন শ্বেখ ।


## তথ্য উৎস
টাই-নুৱা জনগোষ্ঠী

**টাই-নুৱা** (টাই-নুৱা ভাষা: ᥖᥭᥰ ᥘᥫᥴ *টাই লে';* চীনা: 傣那 *Dǎinà*) হৈছে টাই জাতিৰ এটা গোষ্ঠী, যি দক্ষিণ-পূব এছিয়াত পোৱা যায়। জনগোষ্ঠীটোৰ বেছিভাগ জনসংখ্যা চীনৰ ইউন্নান প্ৰদেশ, লাওচ, থাইলেণ্ড, মানদেশ আৰু ভিয়েটনামত বাস কৰে। কিছুমান আমেৰিকা যুক্তৰাষ্ট্ৰলৈও অভিবাসিত হৈছে। ইয়াৰে, মুঠ দুটা ঠাল আছে, এজন চীন আৰু মানদেশত আৰু আনটো লাওচত বাস কৰে।

## নাম
টাই-নুৱা সকলক *টাই লুয়া, টাই নাউ, দাই নুৱা, দেহ'ঙ দাই, দেহঙ টাইলুৰিয়ান* আৰু *চীনা ছান* হিচাপেও উল্লেখ কৰা হয়। নুৱা মানে (থাই: เหนือ দেহঙ দাই: ᥘᥫᥴ Lə) টাই ভাষাত "উত্তৰ"। টাই-নুৱা (থাই: ไทเหนือ দেহঙ দাই: ᥖᥭᥰ ᥘᥫᥴ)শব্দই  উত্তৰ টাই" বুজাই ।টাই সকলে উত্তৰ অংশত বাস কৰা টাই সকলক বুজাবলৈ টাই-নুৱা ব্যৱহাৰ কৰে। তথাপি, টাই জনগোষ্ঠী নামৰ ব্যৱহাৰ কিছু সময়ত বিভ্ৰান্তিকৰ হৈ পৰা পাৰে; কিছুমান প্ৰকাশনেও দাই কং, দাই লো, টাই মাও আৰু অন্যান্য নাম ব্যৱহাৰ কৰিব পাৰে, আৰু দুইবাৰ বেলেগ গোটৰ টাই লোকক টাই-নুৱা বুলি কোৱা হয়।
## জনগাঁথনি
আজিৰ দিনত, বেছি সংখ্যক টাই-নুৱা চীনত বাস কৰে, য'ত তেওঁলোকক আৰু অইন টাই জাতিৰ ঠালৰ সৈতে দাই জনগোষ্ঠী হিচাপে শ্রেণীবদ্ধ কৰা হৈছে, যি চীন প্ৰজাতন্ত্রৰ দ্বাৰা স্বীকৃত ৫৬ টা জনগোষ্ঠীৰ এটা জনগোষ্ঠী। ২০০১ৰ গণনা অনুসৰি চীনত টাই-নুৱা মুঠ জনসংখ্যা প্ৰায় ৫,৪০,০০০ বুলি অনুমান কৰা হৈছে, আৰু অন্যান্য দেশবোৰ অন্তৰ্ভুক্ত কৰিলে মুঠ জনসংখ্যা প্ৰায় ৭০০,০০০ হয়গৈ। টাই-নুৱা সকল বৌদ্ধ, যদিও এনিমিজম আৰু পলিথিজমৰ সৈতে মিশ্ৰিত।

## ভাষা
টাই-নুৱা ভাষা অন্যান্য টাই ভাষাৰ সৈতে গভীৰ সম্পৰ্কিত। ইয়াৰ নিজৰ লিপি টাই লে বা দেহঙ দাই লিপি আছে, যি, চীনৰ যুন্নানত ব্যৱহাৰ কৰা হয়। তথাপি, লাওচৰ হুৱাফান প্ৰদেশৰ টাই-নুৱা সকলে যুন্নানত আৰু ম্যানমাৰত টাই-নুৱা লোকতকৈ বেলেগ উপভাষা কথা কয়; উন্নানত কোৱা উপভাষা হৈছে দক্ষিণ-পশ্চিম টাই উপভাষা, যত লাওচৰ উপভাষাৰ উত্তৰ টাই বৈশিষ্ট্য আছে।

## উৎস
কোহিৰাম দাস

**কোহিৰাম দাস** () এজন শিক্ষাবিদ, সমাজসেৱক, মুক্তি যুঁজাৰু, লিখক আৰু অভিধান প্ৰণেতা আছিল।
## জন্ম আৰু শিক্ষা
জন্মস্থান বৰপেটা জিলাৰ সৰ্থেবাৰী। প্ৰাথমিক শিক্ষা সৰ্থেবাৰীত লাভ কৰে। ১৯০৩ খ্ৰীষ্টাব্দত কলিকতা বিশ্ববিদ্যালয়ৰ পৰা দৰ্শনত অনাৰ্চসহ বি. এ. ডিগ্ৰী লাভ কৰে। 

## সাহিত্যিক অৱদান
'চেতনা', 'বাঁহী', 'জয়ন্তী', 'পখিলা' আদি আলোচনীৰ পাতত সাহিত্য-চৰ্চা কৰিছে। 'ভাৰতৰ ধৰ্ম গুৰুসকল' আৰু 'হজৰত মহম্মদৰ জীৱন চৰিত' নামৰ দুখন গ্ৰন্থ ৰচনা কৰিছে। 'চন্দ্ৰকান্ত অভিধান'ৰ শব্দ সংকলন কাৰ্যত সহযোগিতা আগবঢ়াইছিল। কামৰূপী অভিধান এখনৰ সংকলনৰ কাম সমাপ্ত কৰে যদিও সেইখন অপ্ৰকাশিত হৈ ৰয়। সাহিত্য-চৰ্চা কৰাৰ লগতে দেশৰ হকেও কাম কৰি যায়। তেওঁ মুক্তি যুঁজাৰু হিচাপে প্ৰখ্যাত আছিল। ১৯৩৩ চনত তেওঁ মহাজনৰ শোষণৰ পৰা কঁহাৰ সকলক মুক্ত কৰি কাঁহ শিল্পৰ উন্নতিৰ উদ্দেশ্যে “অসম সমবায় কঁহাৰ সংঘ” নামৰ এটা সংগঠনৰ জন্ম দিছিল৷

## প্ৰসংগসূত্ৰ


শ্ৰেণী:মৃত ব্যক্তি
শ্ৰেণী:অসমৰ স্বাধীনতা সংগ্ৰামী
শ্ৰেণী:অসমৰ সমাজকৰ্মী
চন্দ্ৰবালা বৰুৱা

**চন্দ্ৰবালা বৰুৱা** () এগৰাকী আৱাহন যুগৰ অসমীয়া লেখিকা। 

## জন্ম আৰু শিক্ষা
জন্মস্থান তেজপুৰৰ কলিবাৰী। পিতৃৰ নাম সোণাৰাম পটংগীয়া, মাকৰ নাম মাহিন্দ্ৰী পটংগীয়া। ঘৰুৱা নাম আছিল চন্দ্ৰাৱলী। চন্দ্ৰবালাৰ স্কুলীয়া জীৱন আৰম্ভ হয় স্থানীয় টাউন হলত। পিছত তেজপুৰ ছোৱালী এম. ভি স্কুলত পঢ়ে আৰু তাৰ পৰাই দহ বছৰ বয়সতে মধ্য ছাত্ৰৰ বৃত্তি লাভ কৰে। নগাঁৱৰ মিছন স্কুলৰ পৰা 'ছিনিয়ৰ ট্ৰেইনিংত সুখ্যাতিৰে উত্তীৰ্ণ হয়। 

## সাহিত্যিক অৱদান
'ঘৰ জেউতি', 'আৱাহন', 'বাঁহী', 'জয়ন্তী'ত অলকা ছদ্মনামত গল্প, প্ৰবন্ধ আৰু কবিতা লিখিছে। 'ঘৰ-জেউতি'ৰ দ্বিতীয় বছৰ ষষ্ঠ সংখ্যাত 'আত্মনিৰ্ভৰশীলতা', দ্বিতীয় বছৰৰ নৱম সংখ্যাত 'কমলা', 'আৱাহন'ৰ চতুৰ্থ বছৰৰ সপ্তম সংখ্যাত 'বান্দীৰ জীয়েক' আৰু 'আৱাহন'ৰ পঞ্চম বছৰৰ তৃতীয় সংখ্যাত 'মায়া নে মতিভ্ৰম', পঞ্চম বছৰৰ পঞ্চম সংখ্যাত 'ভোটৰ উপদ্ৰৱ' নামৰ গল্প প্ৰকাশ পাইছে।

## প্ৰসংগসূত্ৰ


শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
প্ৰতাপচন্দ্ৰ চৌধুৰী

**প্ৰতাপচন্দ্ৰ চৌধুৰী** () এগৰাকী অসমীয়া ইতিহাসবিদ আৰু শিক্ষাবিদ। 

## জন্ম আৰু শিক্ষা
জন্মস্থান বৰপেটা জিলাৰ সুন্দৰীদিয়া। বৰপেটাৰ পৰা প্ৰাথমিক শিক্ষা লাভ কৰে। ইতিহাস বিভাগত উচ্চ শিক্ষা লাভ কৰে কটন কলেজ আৰু বেনাৰছ হিন্দু বিশ্ববিদ্যালয়ৰ পৰা। চৌধুৰীয়ে এ. এল. বাছামৰ তত্ত্বাৱধানত লণ্ডন বিশ্ববিদ্যালয়ৰ পৰা 'The History of Civilisation of the People of Assam to the Twelfth Century A. D**.**' বিষয়ত গবেষণা কৰি ডক্টৰেট ডিগ্ৰী লাভ কৰে।

## কৰ্ম-জীৱন
তেওঁ কাননগোপাৰা কলেজ, ভোলানাথ কলেজ, কটন কলেজ আৰু গুৱাহাটী বিশ্ববিদ্যালয়ত শিক্ষকতা কৰিছিল॥

## সাহিত্যিক অৱদান

*The History of Civilisation of the People of Assam to the Twelfth Century A. D. (1959)
* Assam-Bengal Relations from the Earliest Times to the Twelfth Century A.D.(1988)
*A Catalogue of Sanskrit Manuscripts (সম্পা.)
*হস্তীবিদ্যাৰ্ণৱ (সম্পা.),
* স্মৃতি জ্যোতিষ সাৰ সংগ্ৰহ (সম্পা.), 
* অভিনন্দন ভাৰতী: প্ৰফেছাৰ কে. কে. হেণ্ডিক ফেলিচিটেশন ভলিউম (সম্পা.), 
* অনন্ত আচাৰ্যৰ আনন্দ লহৰী' (সম্পা.),
* অমৃত মন্থন ইত্যাদি। 

## তথ্য সংগ্ৰহ

শ্ৰেণী:অসমীয়া সাহিত্যিক
হিমলা বৰুৱানী

**হিমলা বৰুৱানী** (; ১৮৭৭-১৯৪৮) এগৰাকী অসমীয়া লেখিকা। তেওঁ ভগৱতীপ্ৰসাদ বৰুৱা আৰু পাৰ্বতিপ্ৰসাদ বৰুৱাৰ মাতৃ আছিল।
## জন্ম আৰু বংশ-পৰিচয়
জন্মস্থান যোৰহাটৰ পকামুৱা। পিতৃ যোৰহাটৰ চাহ খেতিয়ক তহচিলদাৰ বিষ্ণুৰাম বৰুৱা আৰু মাতৃৰ নাম চন্দ্ৰাৱতী বৰুৱা। প্ৰখ্যাত ভগৱতীপ্ৰসাদ বৰুৱা আৰু পাৰ্বতিপ্ৰসাদ বৰুৱা ক্ৰমে তেওঁৰ বৰপুত্ৰ আৰু মাজু পুত্ৰ॥

## সাহিত্যিক অৱদান
'বিননি' তেওঁৰ কবিতাপুথি। এই পুথিখনত বৰপুত্ৰৰ পৰিয়ালটিৰ সলিল সমাধিত মাতৃ হৃদয়ত বাজি উঠা শোকৰ বিননি শুনিবলৈ পোৱা যায়। 'ঘৰ-জেউতী' আলোচনীৰ প্ৰকাশৰ সৈতে বিশেষভাৱে জড়িত আছিল।

## তথ্য সংগ্ৰহ

শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
জেফ্ৰি চ'ছাৰ

**জেফ্ৰি চ'ছাৰ** () (আনু. ১৩৪৩ – ১৪০০]) এজন ইংৰাজ লেখক, কবি, দাৰ্শনিক, আমোলা, ৰাজনৈতিক উপদেষ্টা আৰু কূটনীতিবিদ। তেখেত বহু কেইখন বিখ্যাত গ্ৰন্থৰ প্ৰণেতা। কিন্তু তেওঁক আটাইতকৈ বেছি স্মৰণ কৰা হয় *[[দ্য কেণ্টাৰবেৰী টেলছ]]* নামৰ অসমাপ্ত আখ্যান-সংকলনৰ বাবে। চ'ছাৰক বহুতে "ইংৰাজী সাহিত্যৰ পিতৃ" বুলি অভিহিত কৰিছে। সমসাময়িক ফৰাচী বা লেটিন ভাষাৰ প্ৰভাৱৰ বিপৰীতে ইংলেণ্ডৰ স্থানীয় মধ্য ইংৰাজী ভাষাত সাহিত্য ৰচনা কৰা তেখেত প্ৰথমজন ইংৰাজ লেখক। ৱেষ্টমিনিষ্টাৰ এবেত সমাধিস্থ কৰা তেখেত হৈছে প্ৰথমজন লেখক। ।

চ'ছাৰৰ আন বিখ্যাত ৰচনাৰ ভিতৰত আছে *The Book of the Duchess*, *The House of Fame*, *The Legend of Good Women*, আৰু *Troilus and Criseyde*। যেতিয়া ইংলেণ্ডৰ প্ৰভাৱশালী সাহিত্যিক ভাষাসমূহ এংলো-নৰ্মান ফৰাচী আৰু লেটিন আছিল, তেতিয়া মধ্য ইংৰাজী ভাষাৰ সাহিত্যিক ব্যৱহাৰক বৈধতা প্ৰদান কৰাত তেওঁ গুৰুত্বপূৰ্ণ ভূমিকা পালন কৰে।

## তথ্যসূত্ৰ


শ্ৰেণী:সাহিত্যিক
শ্ৰেণী:কবি
শ্ৰেণী:দাৰ্শনিক
শ্ৰেণী:কূটনীতিবিদ
শ্ৰেণী:মৃত ব্যক্তি
ডানি ৰড্ৰিক

**ডানি ৰড্ৰিক** () এজন তুৰ্কী অৰ্থনীতিবিদ আৰু হাৰ্ভাৰ্ড বিশ্ববিদ্যালয়ৰ “জন এফ কেনেডি স্কুল অৱ গভৰ্ণমেণ্ট’’ৰ আন্তৰ্জাতিক ৰাজনৈতিক অৰ্থনীতিৰ ফৰ্ড ফাউণ্ডেশ্যনৰ অধ্যাপক। পূৰ্বে তেওঁ নিউ জাৰ্ছিৰ প্ৰিন্সটনৰ ইনষ্টিটিউট ফৰ এডভান্সড ষ্টাডিৰ সমাজ বিজ্ঞানৰ এলবাৰ্ট অ’ হিৰ্চমেন পদৰ অধ্যাপক আছিল। আন্তৰ্জাতিক অৰ্থনীতি, অৰ্থনৈতিক বিকাশ, ৰাজনৈতিক অৰ্থনীতি আদি ক্ষেত্ৰত তেওঁ বিভিন্ন লেখা প্ৰকাশ কৰিছে। ভাল অৰ্থনৈতিক নীতি কি আৰু ইয়াক গ্ৰহণ কৰাত কিছুমান চৰকাৰ আনতকৈ বেছি সফল কিয় এই প্ৰশ্নটোৱেই তেওঁৰ গৱেষণাৰ কেন্দ্ৰবিন্দু। তেওঁৰ ৰচনাসমূহৰ ভিতৰত আছে অৰ্থনৈতিক নিয়ম: দ্য ৰাইটছ এণ্ড ৰংগছ অৱ দ্য ডিছমাল চাইন্স আৰু দ্য গ্ল’বেলাইজেচন পেৰাডক্স: ডেম’ক্ৰেচি এণ্ড দ্য ফিউচাৰ অৱ দ্য ৱৰ্ল্ড ইকনমি। তেওঁ গ্ল'বেল পলিচি নামৰ একাডেমিক আলোচনীখনৰ যৌথ প্ৰধান সম্পাদকও।
## জীৱনী
ৰড্ৰিক এটা চেফাৰ্ডিক ইহুদী পৰিয়ালত জন্মগ্ৰহণ কৰে। ইস্তানবুলৰ ৰবাৰ্ট কলেজৰ পৰা স্নাতক ডিগ্ৰী লাভ কৰাৰ পিছত তেওঁ ১৯৭৯ চনত হাৰ্ভাৰ্ড কলেজৰ পৰা চৰকাৰী আৰু অৰ্থনীতিত এ.বি. ডিগ্ৰী লাভ কৰে। তাৰ পিছত তেওঁ এম.পি.এ. ডিগ্ৰী (ডিষ্টিংচন সহিতে) ১৯৮১ চনত প্ৰিন্সটন স্কুল অৱ পাব্লিক এণ্ড ইণ্টাৰনেশ্যনেল এফেয়াৰ্ছৰ পৰা আৰু ১৯৮৫ চনত প্ৰিন্সটন বিশ্ববিদ্যালয়ৰ পৰা অৰ্থনীতিত পি.এইচ.ডি. ডিগ্ৰী লাভ কৰে আৰু তেওঁৰ থিছিছৰ শিৰোনাম আছিল *ষ্টাডিজ অন দ্য ৱেলফেয়াৰ থিয়ৰী অৱ ট্ৰেড এণ্ড এক্সচেঞ্জ-ৰেট পলিচি*।
তেওঁ বৰ্তমান বন্ধ হৈ যোৱা তুৰ্কীৰ দৈনিক কাকত ৰাডিকাল ২০০৯–২০১৬ৰ বাবেও তেওঁ লিখিছিল। ২০১১ চনত তেওঁ কাৰ্যনিৰ্বাহক সমিতিৰ সদস্য হিচাপে নতুনকৈ গঠন হোৱা বিশ্ব অৰ্থনীতি সন্থাত যোগদান কৰে। 

হাৰ্ভাৰ্ড কেনেডি স্কুলৰ পাব্লিক পলিচিৰ প্ৰবক্তা পিনাৰ ডগানৰ সৈতে তেওঁৰ বিবাহ হয়।[6] তুৰ্কীৰ অৱসৰপ্ৰাপ্ত জেনেৰেল চেটিন ডগানৰ কন্যা যিয়ে স্লেজহামাৰ অভ্যুত্থানৰ পৰিকল্পনাত জড়িত থকাৰ গুৰুতৰ অভিযোগত আজীৱন কাৰাদণ্ডেৰে দণ্ডিত হৈছিল। 

পণ্ডিত হিচাপে তেওঁ নেচনেল ব্যুৰো অৱ ইকনমিক ৰিচাৰ্চ, অৰ্থনৈতিক নীতি গৱেষণা কেন্দ্ৰ (লণ্ডন), চেণ্টাৰ ফৰ গ্ল’বেল ডেভেলপমেণ্ট, ইনষ্টিটিউট ফৰ ইণ্টাৰনেশ্যনেল ইকনমিক্স আৰু বৈদেশিক সম্পৰ্ক পৰিষদৰ সৈতে জড়িত আৰু ৰিভিউ অৱ ইকনমিক্স এণ্ড ষ্টেটিষ্টিকছৰ সহ-সম্পাদক। তেওঁ কাৰ্নেগী কৰ্পৰেশ্যন, ফৰ্ড ফাউণ্ডেশ্যন আৰু ৰকফেলাৰ ফাউণ্ডেশ্যনপৰা গৱেষণাৰ অনুদান লাভ কৰি আহিছে। অন্যান্য সন্মানৰ লগতে ২০০২ চনত তেওঁক গ্ল’বেল ডেভেলপমেণ্ট এণ্ড এনভাইৰনমেণ্ট ইনষ্টিটিউটৰ পৰা অৰ্থনৈতিক চিন্তাৰ সীমা উন্নীত কৰাৰ বাবে লিঅ’ণ্টিফ বঁটা প্ৰদান কৰা হয়।

২০১৯ চনৰ ৮ নৱেম্বৰত তেওঁ ইৰাছমাছ বিশ্ববিদ্যালয়, ৰটাৰডেমৰ পৰা সন্মানীয় ডক্টৰেট ডিগ্ৰী লাভ কৰে।

২০২০ চনৰ ২১ জানুৱাৰীত পোপ ফ্ৰান্সিছে তেওঁক পন্টিফিকেল একাডেমী অৱ ছ'চিয়েল চাইন্সেছৰ সদস্য হিচাপে নিযুক্তি দিয়ে।
## কৃতিত্ব
১৯৯৭ চনত তেওঁৰ Has Globalization Gone Too Far? নামৰ কিতাপখন ব্লুমবাৰ্গ বিজনেছ উইকত "দশকটোৰ অন্যতম গুৰুত্বপূৰ্ণ অৰ্থনীতিৰ কিতাপ" বুলি কোৱা হৈছিল।

গ্ৰন্থখনত তেওঁ বিশ্ব বজাৰ আৰু সামাজিক স্থিতিশীলতাৰ মাজৰ তিনিটা উত্তেজনাৰ ওপৰত গুৰুত্ব আৰোপ কৰিছিল। তথাকথিত "গোলকীকৰণ"ৰ মাজত আন্তৰ্জাতিক সমতাক প্ৰসাৰিত কৰাৰ এক দ্বিধাদ্বন্দ্ব আছে বুলি আঙুলিয়াই দি তেওঁ মুক্ত বজাৰ ব্যৱস্থাক সামাজিক স্থিতিশীলতা আৰু গভীৰভাৱে ঘৰুৱা নীতি-নিয়মলৈ এক ভাবুকি হিচাপে লয়।

১৯৯৮ চনৰ পৰা প্ৰজেক্ট চিণ্ডিকেটৰ নিয়মীয়া অৱদানকাৰী ডানি ৰড্ৰিক। ২০১৯ চনৰ ফেব্ৰুৱাৰী মাহত তেওঁ সুৰেশ নাইডু, গেব্ৰিয়েল জুকমেন আৰু ১১ জন অতিৰিক্ত প্ৰতিষ্ঠাপক সদস্যৰ সৈতে ইকনমিক্স ফৰ ইনক্লুছিভ প্ৰস্পেৰিটি (EfIP) প্ৰতিষ্ঠা কৰে।

## তথ্য সূত্ৰ

শ্ৰেণী:অৰ্থনীতিবিদ
শ্ৰেণী:জীৱিত ব্যক্তি
হৰলটাৰী

**হৰলটাৰী গাঁও** ধুবুৰী জিলাৰ বিলাসীপাৰা মহকুমাৰ সোণাময়ী গাওঁ পঞ্চায়তৰ অন্তৰ্গত। ই সাপটগ্ৰাম চহৰৰ পৰা ৬ কিল'মিটাৰ আৰু বিলাসীপাৰা চহৰৰ পৰা প্ৰায় ১৫ কিল'মিটাৰ দূৰত অৱস্থিত। ২০১১ চনৰ লোকপিয়লৰ তথ্য অনুসৰি হৰলটাৰী গাঁৱৰ স্থান ক'ড ২৮১১৮৫। হৰলটাৰী গাঁৱত এটা ডাকঘৰ আছে। ইয়াৰ পিন ক'ড ৭৮৩৩৩৭।

## মাটিকালি
গাঁওখনৰ মুঠ ভৌগোলিক আয়তন ৯০.৯৬ হেক্টৰ।

## জনসংখ্যা
২০১১ চনৰ লোকপিয়লৰ তথ্য অনুসৰি হৰলটাৰী গাঁৱত প্ৰায় ১২৩ টা ঘৰ আছে আৰু ইয়াৰ মুঠ জনসংখ্যা ৫০৮ জন, তাৰে ভিতৰত পুৰুষ জনসংখ্যা ২৫০ জন আৰু মহিলা জনসংখ্যা ২৫৮ জনী। এই গাঁৱৰ সাক্ষৰতাৰ হাৰ ৬৯.৬৯%। ইয়াৰে ৭৪.৮০% পুৰুষ আৰু ৬৪.৭৩% মহিলা। অৱশ্যে বৰ্তমান সময়ত জনসংখ্যা প্ৰায় দুহেজাৰ হ'ব। ধৰ্মৰ দিশৰ পৰা চাবলৈ গ'লে এই গাঁৱৰ সকলো মানুহেই হিন্দু ধৰ্মাৱলম্বী।

## চাৰিসীমা
* **পূব**: ৰাৱনটাৰী গাঁও
* **পশ্চিম**: ভালুকমাৰী গাঁও 
* **উত্তৰ**: শালটাৰী গাঁও
* **দক্ষিণ**: কালপানী গাওঁ

## শিক্ষানুষ্ঠান
* খুদনামৰী মজলীয়া বিদ্যালয় (এম.ভি. স্কুল) (স্থাপিত: ১৯৬২ চন)
* হৰলটাৰী অংগনবাড়ী কেন্দ্ৰ

## ধৰ্মীয় অনুষ্ঠান
* দুৰ্গা মন্দিৰ 
* কালি মন্দিৰ 
* দৌল মন্দিৰ 
* নামঘৰ

## উৎসৱ-পাৰ্বণ
* ৰঙালী বিহু
* শংকৰদেৱৰ তিথি
* মাধৱদেৱৰ তিথি
* শ্ৰীকৃষ্ণৰ জন্মোৎসৱ
* দুৰ্গাপূজা
* কালিপূজা 
* ভোগালী বিহু 
* হোলী
* পালনাম

## তথ্যসূত্ৰ

শ্ৰেণী:অসমৰ গাঁও
শ্ৰেণী:সাপটগ্ৰাম
চেউনি আলি

**চেউনি আলি()**আহোম স্বৰ্গদেউ জয়ধ্বজ সিংহৰ দিনত নিৰ্মিত চেউনি আলিটো এটা বিখ্যাত ঐতিহাসিক আলি। মধ্যযুগত নিৰ্মাণ কৰা এই আলিটো গোলাঘাট জিলাৰ কমাৰগাঁৱৰ ধোদৰ আলিৰ পৰা দেৰগাঁও, যোৰহাট,টীয়ক, জাঁজী হৈ শিৱসাগৰ জিলাৰ চামগুৰিত পুনৰ ধোদৰ আলিত মিলিছে। অৱশ্যে এই আলিটোৰ অধিকাংশ বৰ্তমান ৩৭ নম্বৰ ৰাষ্ট্ৰীয় ঘাইপথৰ সৈতে মিলি গৈছে।চেউনি শব্দৰ অৰ্থ হ'ল হাবি-বন কাটি ৰাস্তা মুকলি কৰি মাটিত চিন দিয়া কাৰ্য্য। এই আলিটো নিৰ্মাণ কৰাৰ আগতে অঞ্চলটো হাবি বননি আৰু পথাৰেৰে ভৰপূৰ 
আছিল। পাছত পথ নিৰ্মাণ কৰাৰ উদ্দেশ্যে হাবি বন কাটি চিন দিয়া কাৰ্য কৰা হয়। সেয়ে আলিটোৰ নাম চেউনি আলি হয়। ঐতিহাসিক তথ্য অনুসৰি আহোম স্বৰ্গদেউ জয়ধ্বজ সিংহৰ দিনত আহোম ৰাজবিষয়া বাদুলী ফুকনৰ তত্ত্বাৱধানত ১৬৫০ চনত এই পথটো বন্ধোৱা হৈছিল।
## তথ্যৰ উৎস

শ্ৰেণী:পথ
শোণিতপুৰ জিলা ন্যায়পালিকা

**শোণিতপুৰ জিলা ন্যায়পালিকা ( [[ইংৰাজী ভাষা|ইংৰাজী]]  : Sonitpur District Judiciary )** হ'ল গুৱাহাটী উচ্চ ন্যায়ালয়ৰ অধীনস্থ শোণিতপুৰ জিলাৰ আদালত ।  ১৪ আগষ্ট ১৯৬৭ চনত অবিভক্ত দৰং জিলা আৰু অধিবেশন ন্যায়াধীশ আদালতৰ শুভাৰম্ভ কৰে । গুৱাহাটী উচ্চ ন্যায়ালয়ৰ তেতিয়াৰ মুখ্য ন্যায়াধীশ মাননীয় ন এছ কে দত্ত ডাঙৰীয়া । শ্ৰী উপেন্দ্ৰ নাথ ৰাজখোৱাক দৰং জিলাৰ প্ৰথম জিলা আৰু অধিবেশন ন্যায়াধীশ হিচাপে নিযুক্তি দিয়া হয়। ৩১ চেপ্তেম্বৰ ১৯৮৫ তাৰিখে দৰং জিলা দুটা ভাগত বিভক্ত হয়। এখন শোণিতপুৰ জিলা আৰু আনখন দৰং জিলা। শোণিতপুৰ জিলাৰ জিলা আৰু অধিবেশন ন্যায়াধীশৰ সন্মানৰ প্ৰথম ভূমিকা আছিল শ্ৰী উপেন্দ্ৰ নাথ ৰাজখোৱা । কাৰ্যালয়ৰ সৈতে মুখ্য ন্যায়িক দণ্ডাধীশৰ আদালত ১৯৭৪ চনত স্থাপন কৰা হৈছিল আৰু আৰ আহমেদ প্ৰথম মুখ্য ন্যায়িক দণ্ডাধীশ আছিল।
## ইতিহাস
শোণিতপুৰ জিলা ন্যায়পালিকা ১৯৬৭ চনৰে পৰা স্থিত। পিছলৈ গুৱাহাটী উচ্চ ন্যায়ালয়ৰ অধীনত জিলা ভিত্তি আদালত ৰায় পায়। 

## তথ্য সংগ্ৰহ
https://www.sonitpur.dcourts.gov.in/
ধৰমপাল ছাইনি

**ধৰম পাল ছাইনি**() এগৰাকী ভাৰতীয় শিক্ষাবিদ আৰু সমাজ কৰ্মী, যিয়ে ১৯৯৫ চনত বাষ্টাৰত জনজাতীয় ছোৱালীক শিক্ষা দিয়াৰ বাবে ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী বঁটা লাভ কৰিছিল। ২০২১ চনত ২০২১ চনৰ সুকমা-বিজাপুৰ আক্ৰমণৰ পিছত নক্সালবাদী কোব্ৰাৰ এজন কমাণ্ডো ৰাকেশ্বৰ সিং মানহাছক মুক্তি লাভ কৰাত ছাইনীয়ে গুৰুত্বপূৰ্ণ ভূমিকা পালন কৰে। ছাইনীয়ে *মাতা ৰুক্মণি দেৱী আশ্ৰম*ৰ আৱাসিক বিদ্যালয় পৰিচালনা কৰে, যাৰ জনজাতীয় ছোৱালী ছাত্ৰীসকলে কেইবাটাও ৰাষ্ট্ৰীয় ক্ৰীড়া প্ৰতিযোগিতাত জয়ী হৈছে। ২০২১ চনত তেওঁ জামনালাল বাজাজ বঁটা লাভ কৰে।
## তথ্য সূত্ৰ

শ্ৰেণী:শিক্ষাবিদ
শ্ৰেণী:সমাজকৰ্মী
শ্ৰেণী:ভাৰতীয় ব্যক্তি
দ্য কেণ্টাৰবেৰি টেলছ

link=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Canterbury_Tales.png|thumb|331x331px|১৪৮৩ চনত উইলিয়াম ক্যাক্সটনৰ দ্বাৰা মুদ্ৰিত ''কেণ্টাৰবেৰি টেলছ''ৰ দ্বিতীয় সংস্কৰণৰ পৰা সংগৃহীত এটি কাঠৰ টুকৰা
***দ্য*** ***কেণ্টাৰবেৰি টেলছ*** (ইংৰাজীঃ The Canterbury Tales) হৈছে চৌব্বিছটা কাহিনীৰ সংকলন। ১৩৮৭ চনৰ পৰা ১৪০০ চনৰ ভিতৰত জেফ্ৰী চ'ছাৰৰ দ্বাৰা মধ্য ইংৰাজী ভাষাত লিখিত কাহিনীভাগ ১৭,০০০ শাৰীৰো অধিক। গ্ৰন্থখনক চ'ছাৰৰ মহান ৰচনা হিচাপে গণ্য কৰা হয়। কাহিনীবোৰৰ অধিকাংশ পদ্যত লিখা আৰু কিছুমান গদ্যত আছে। কেণ্টাৰবেৰিৰ কাহিনীভাগ কেথেড্ৰেলৰ ছেইণ্ট থমাছ বেকেট মন্দিৰ দৰ্শন কৰিবলৈ লণ্ডনৰ পৰা কেণ্টাৰবেৰিলৈ একেলগে ভ্ৰমণ কৰাৰ সময়ত তীৰ্থযাত্ৰীৰ এটা গোটৰ দ্বাৰা কাহিনী কথনৰ প্ৰতিযোগিতাৰ অংশ হিচাপে উপস্থাপন কৰা হৈছে। এই প্ৰতিযোগিতাৰ পুৰস্কাৰ হৈছে তেওঁলোক উভতি অহাৰ পিছত চাউথৱাৰ্ক টাবাৰ্ড ইনত বিনামূলীয়া আহাৰ॥ 

ইংৰাজী সাহিত্যৰ অন্যতম শ্ৰেষ্ঠ কাব্য-গ্ৰন্থ বুলি পৰিগণিত এই কাব্যখন তীৰ্থযাত্ৰীসকলৰ দ্বাৰা বিৱৰিত কাহিনীৰ সংগ্ৰহ। মধ্যযুগৰ ইংৰাজী সমাজখনৰ বিভিন্ন শ্ৰেণীৰ বিভিন্ন বৃত্তিৰ সৈতে জড়িত ত্ৰিছগৰাকী তীৰ্থযাত্ৰীৰ বৰ্ণনাসম্বলিত পাতনি বা মুখবন্ধত চ'ছাৰে কাব্যখনৰ সামগ্ৰিক পৰিকল্পনাৰ আভাস দিছে। সেই অনুসৰি প্ৰতিগৰাকী তীৰ্থযাত্ৰীয়ে কেণ্টাৰবেৰিলৈ যাওঁতে দুটা, আহোঁতে দুটা, মুঠ চাৰিটাকৈ কাহিনী কোৱাৰ কথা। পিছে অসম্পূৰ্ণ কাব্যখনিত মুঠতে ২৪টা কাহিনীহে আছে।

ফৰাচী, ইটালীয় বা লেটিন ভাষাৰ স্থানত মূলসুঁতিৰ সাহিত্যত থলুৱা ইংৰাজী ভাষাৰ জনপ্ৰিয়কৰণৰ ক্ষেত্ৰত ইংৰাজী সাহিত্যত দ্য *কেণ্টাৰবেৰি টেলছ* সৰ্বশ্ৰেষ্ঠ অৱদান হিচাপে স্বীকৃত। 

## বিষয়বস্তু আৰু কাহিনীৰ সংক্ষিপ্ত আভাস
কেণ্টাৰবেৰিলৈ যাবলৈ বিভিন্ন ঠাইৰ বিভিন্ন বৃত্তিৰ তীৰ্থযাত্ৰীসকল ছাউথৱৰ্ক নামৰ ঠাইৰ টেবাৰ্ড নামৰ চৰাইখানা এটাত গোট খায়। চৰাইখানাৰ গৰাকীয়ে তেওঁলোকৰ পথপ্ৰদৰ্শকৰ ভূমিকা পালন কৰিবলৈ গাত লয়। তেওঁ কয় যে বাটৰ ক্লান্তি আঁতৰাবলৈ প্ৰতিজনে কাহিনী ক'ব লাগিব। শ্ৰেষ্ঠ কাহিনী কওঁতাক তেওঁ পুৰস্কৃত কৰিব। তাৰ পাছত কাহিনীকথন আৰম্ভ হয়। কাহিনীবোৰ বিভিন্ন ধৰণৰ। চ'ছাৰে লোকসংস্কৃতি, বিভিন্ন সমাজত প্ৰচলিত সাধুকথা, বিভিন্ন গ্ৰন্থত বৰ্ণিত কাহিনী আদি উৎসৰ পৰা তেওঁৰ কাহিনীবোৰৰ সমল গোটাইছে। তীৰ্থযাত্ৰীসকলে তেওঁলোকৰ প্ৰকৃতিৰ আৰু বৃত্তিৰ সৈতে খাপখোৱা কাহিনীবোৰ কৈ যাওঁতে হাস্য, ব্যঙ্গ, নীতিশিক্ষা আদিৰ সমাৱেশ ঘটাইছে। মানৱচৰিত্ৰ আৰু মানুহৰ সমাজখনৰ বৈচিত্ৰ্যময় দিশবোৰ কাহিনীৰ মাজেৰে উন্মোচিত হৈছে। কিছুমান কাহিনী প্ৰচলিত সাধুকথাৰ পুনৰকথন। কিছুমান সমাজত প্ৰচলিত যৌন ব্যভিচাৰৰ হাস্যৰসাত্মক, বুদ্ধিদীপ্ত বিৱৰণ। কিছুমান সাধু-সন্তৰ জীৱন আৰু শিকনি সম্পৰ্কীয়, কিছুমান ৰূপকধৰ্মী, কিছুমান কেৰল মনোৰঞ্জনধৰ্মী আৰু বিমল হাস্যৰসেৰে পৰিপূৰ্ণ। কেইটামান সাধু বা কাহিনী অসম্পূৰ্ণ। কেইটিমান বেয়া আৰু আমনিদায়ক হোৱা বুলি চৰাইখানাৰ গৰাকীয়ে মাজতে ৰখাই দিয়া বাবে অসম্পূৰ্ণ। ঐহিক জগতখনৰ ৰং-ৰহইছ, দুখ-বেদনাৰ সৈতে পাৰমাৰ্থিক জগতখনৰ মুক্তিৰ হেঁপাহৰ সম্পৰ্ক দেখুৱাবলৈ যাওঁতে তেওঁৰ এই মহৎ কাব্যত সেই সময়ৰ ইংলেণ্ডৰ বৰ্ণাঢ্য সমাজ আৰু ব্যক্তি জীৱনৰ বিশ্বাসযোগ্য চিত্ৰ আঁকিছে। শব্দচয়ন আৰু ছন্দৰ কৌশলী প্ৰয়োগত অভিনবত্ব থকা কাব্যখনত চছাৰৰ বিমল আৰু বুদ্ধিদীপ্ত হাস্যৰসৰ পৰিচয় পোৱা যায়।

## তথ্যসূত্ৰ


শ্ৰেণী:গ্ৰন্থ
শ্ৰেণী:সাহিত্য
শ্ৰেণী:ইংৰাজী গ্ৰন্থ
শ্ৰেণী:জ্যোতিষশাস্ত্ৰ
জ্যোতিৰ্লিংগ

**জ্যোতিৰ্লিংগ** ( )  বা **জ্যোতিৰ্লিংগম** হিন্দু দেৱতা শিৱৰ ভক্তিমূলক প্ৰতিনিধিত্ব। এই শব্দটো জ্যোতি (‘উজ্জ্বলতা’) আৰু লিংগ (‘চিন’)ৰ সংস্কৃত যৌগ। শিৱ মহাপুৰাণত (শিৱ পুৰাণ বুলিও কোৱা হয়) ভাৰতৰ ৬৪টা আদি জ্যোতিৰ্লিংগ মন্দিৰৰ কথা উল্লেখ আছে। 

## হিন্দু ধৰ্ম
### কিংবদন্তী
শিৱ পুৰাণৰ এটা শিৱ কাহিনী অনুসৰি এবাৰ ব্ৰহ্মা (সৃষ্টিৰ দেৱতা) আৰু বিষ্ণু (ৰক্ষাৰ দেৱতা)ৰ মাজত নিজৰ আধিপত্যক লৈ বিতৰ্ক হৈছিল। বিতৰ্ক নিষ্পত্তি কৰিবলৈ শিৱই ত্ৰিজগত বিন্ধি জ্যোতিৰ্লিংগৰ ৰূপত আবিৰ্ভাৱ হ’ল, যিটো বিশাল, অসীম পোহৰৰ স্তম্ভ। ব্ৰহ্মা আৰু বিষ্ণুৱে যিকোনো দিশত পোহৰৰ অন্ত বিচাৰিবলৈ ক্ৰমে পোহৰৰ স্তম্ভ এটা বগাই নামিবলৈ সিদ্ধান্ত ল’লে। কিছুমান গৱেষণাৰ মতে বিষ্ণুৱে এই কাম সাধন কৰিবলৈ নিজৰ বৰাহ অৱতাৰ গ্ৰহণ কৰিছিল, আনহাতে ব্ৰহ্মই হামছা (হঁস)ত উঠিছিল। ব্ৰহ্মাই পোহৰৰ অন্ত পালোঁ বুলি মিছাকৈ ক’লে, প্ৰমাণ হিচাপে কেতেকি ফুলটো আগবঢ়াই দিলে, আনহাতে বিষ্ণুৱে ভ্ৰমণৰ সময়ত পোহৰৰ অন্ত পোৱা নাই বুলি স্বীকাৰ কৰিলে। ব্ৰহ্মৰ অসৎ কাৰ্য্যই শিৱক ক্ৰোধিত কৰি তুলিছিল, যাৰ ফলত তেওঁ সৃষ্টিকৰ্তা দেৱতাক শাস্তি দিছিল যে তেওঁক পূজা কৰা নহ’ব; তেওঁ লগতে ঘোষণা কৰিছিল যে বিষ্ণুৰ সততাৰ বাবে সদায় পূজা কৰা হ'ব।
জ্যোতিৰ্লিংগ মন্দিৰবোৰক সেই মন্দিৰ বুলি গণ্য কৰা হয় য'ত শিৱই পোহৰৰ অগ্নিময় স্তম্ভ হিচাপে আবিৰ্ভাৱ হৈছিল।
### মূল ৬৪
মূলতঃ ৬৪টা জ্যোতিৰ্লিংগ আছিল বুলি বিশ্বাস কৰা হৈছিল ইয়াৰে বাৰটাক অতি শুভ আৰু পবিত্ৰ বুলি গণ্য কৰা হয়। 
বাৰটা জ্যোতিৰ্লিংগ স্থানে নিজ নিজ আৰাধ্য দেৱতাৰ নাম লয় আৰু প্ৰত্যেককে শিৱৰ বেলেগ ৰূপ বুলি গণ্য কৰা হয়। এই সকলোবোৰ স্থানতে প্ৰাথমিক প্ৰতিমূৰ্তি লিংগ, ই আৰম্ভণিহীন আৰু অন্তহীন স্তম্ভ (স্তম্ভ)ক প্ৰতিনিধিত্ব কৰে, যিয়ে শিৱৰ অসীম স্বভাৱৰ প্ৰতীক।

### সংস্কৃত শ্লোক

তলত দিয়া শ্লোক (দ্বাদশ জ্যোতিলিংগ *Dvādaśa Jyotirliṅga Stotram*) ত ১২টা জ্যোতিৰ্লিংগৰ বৰ্ণনা কৰা হৈছে:

### বাৰটা অতি পবিত্ৰ স্থান

১২টা জ্যোতিৰ্লিংগৰ নাম আৰু স্থান শিৱ পুৰাণত (শতৰুদ্ৰ সংহিতা, অধ্যায় ৪২/২-৪) উল্লেখ আছে। বিশদ কাহিনীসমূহ কোটিৰুদ্ৰ সংহিতা, ১৪ৰ পৰা ৩৩ অধ্যায়ত দিয়া হৈছে। এই মন্দিৰসমূহ (ক্ৰম অনুসৰি নহয়) হ'ল-

## তথ্য সংগ্ৰহ

শ্ৰেণী:হিন্দুধৰ্মৰ মঠ-মন্দিৰ
শ্ৰেণী:ভাৰতৰ ধৰ্মীয় স্থান
এণ্ড্ৰিউ মাৰ্ভেল

**এণ্ড্ৰিউ মাৰ্ভেল** (, 31 মাৰ্চ 1621-16 আগষ্ট 1678) এজন ইংৰাজ মেটাভিজিকেল কবি, ব্যংগলেখক আৰু ৰাজনীতিবিদ। তেখেত ১৬৫৯ চনৰ পৰা ১৬৭৮ চনৰ সময়ছোৱাত হাউচ অৱ কমন্সৰ আসনত বহিছিল। কমনৱেলথৰ সময়ছোৱাত তেওঁজন মিল্টনৰ সহকৰ্মী আৰু বন্ধু আছিল। 

## চমু জীৱনী আৰু সাহিত্যিক অৱদান
মাৰ্ভেলৰ জন্ম ১৬২১ চনৰ ৩১ মাৰ্চত ইয়ৰ্কশ্বায়াৰৰ ইষ্ট ৰাইডিংৰ ৱিনষ্টেডত হৈছিল। তেওঁ এণ্ডু মাৰ্ভেল নামৰ এজন ইংলেণ্ডৰ গীৰ্জাঘৰৰ ধৰ্মাৱলম্বী লোকৰ পুত্ৰ আছিল। যেতিয়া তেওঁৰ দেউতাক হ 'লি ট্ৰিনিটি গীৰ্জাৰ যাজক হিচাপে নিযুক্ত হৈছিল, তেতিয়া পৰিয়ালটো হাললৈ স্থানান্তৰিত হৈছিল, আৰু মাৰ্ভেলে হাল গ্ৰামাৰ স্কুল শিক্ষা গ্ৰহণ কৰিছিল। ১৩ বছৰ বয়সত মাৰ্ভেল কেম্ব্ৰিজৰ ট্ৰিনিটি কলেজত নামভৰ্তি কৰে আৰু অৱশেষত বি. এ ডিগ্ৰী লাভ কৰিছিল। পঢ়া জীৱনতে তেখেতৰ ৰোমান ধ্ৰুপদী কবিসকল আৰু ব্যঙ্গ ৰচকসকলৰ লেখাৰ সৈতে পৰিচিত হয়। ১৬৪৮ চনৰ পৰা কবিতা লিখিবলৈ লয়। জন মিল্টনৰ সৈতে বন্ধুত্বৰ সূত্ৰে ১৬৫৩ চনত কাউন্সিল অৱ্ ষ্টেইটৰ সহকাৰী সচিবৰ পদত পদত নিযুক্ত হয় আৰু ১৬৫৯ চনত সংসদলৈ সদস্য হিচাপে নিৰ্বাচিত হয়। 

ৰাজনৈতিক আৰু ধৰ্মীয় বিষয়ক আধাৰ কৰি তেখেতে কেইবাটাও ব্যঙ্গ কবিতা ৰচনা কৰে। এইবোৰৰ ভিতৰত উল্লেখযোগ্য হ'ল 'ক্লাৰিগুনচ হাউচ বৰ্মিং', 'The Loyal Scott' আৰু 'The Statue in the Stocks Market'। বাঙ্গ কবিতাৰ সঙ্কলন Poems on the Affairs of the State(১৬৮৯-১৭১৬)এ তেওঁৰ ৰাজনৈতিক সচেতনৰ সাক্ষ্য বহন কৰে। গীৰ্জাৰ উৎপত্তি সম্পৰ্কে জনাৰ বাবে আগ্ৰহী হৈ মাৰ্ভেলে যি অনুসন্ধান চলাইছিল তাৰ ফলশ্ৰুতি হ'ল A Short Historical Essay Touching General Councils, Creeds and Impositions Matters of Religion (১৬৮০)। তেওঁৰ অতি বিখ্যাত মেটাফিজিকেল প্ৰেমৰ কবিতা হ'ল 'To His Coy Mistress'! আধ্যাত্মিক ভাবনা নিহিত কবিতাৰ ভিতৰত 'The Garden' উল্লেখযোগ্য সৃষ্টি।

## তথ্য সংগ্ৰহ


শ্ৰেণী:যুক্তৰাজ্যৰ ব্যক্তি
শ্ৰেণী:কবি
শ্ৰেণী:ৰাজনীতিবিদ
শ্ৰেণী:মৃত ব্যক্তি
লাজুকী লতা

**লাজুকী লতা** বা **নিলাজী বন** (বৈজ্ঞানিক নাম মিমোছা পুডিকা (Mimosa pudica)) হ'ল সংবেদনশীল উদ্ভিদ। ই ভিতৰলৈ ভাঁজ খায় আৰু স্পৰ্শ বা জোকাৰিলে তললৈ নামি যায় আৰু কেইমিনিটমানৰ পিছত পুনৰ খোল খায়। এই কাৰণে এই প্ৰজাতিটোক সাধাৰণতে উদ্ভিদৰ দ্ৰুত গতিৰ উদাহৰণ হিচাপে উল্লেখ কৰা হয়। আন কেইবাবিধো উদ্ভিদ প্ৰজাতিৰ দৰেই ইয়াৰ পাতৰ দিশৰ পৰিৱৰ্তন ঘটে যাক "টোপনি" বা নাইক্টিনেষ্টিক গতি বুলি কোৱা হয়। আন্ধাৰৰ সময়ত পত্ৰবোৰ বন্ধ হৈ পৰে আৰু পোহৰত পুনৰ খোল খায়। এই বিষয়ে প্ৰথম অধ্যয়ন কৰিছিল ফৰাচী বিজ্ঞানী জিন-জেক ডি অৰ্টুছে। ব্ৰিটেইনত ই ৰয়েল হৰ্টিকালচাৰেল ছ'চাইটিৰ এৱাৰ্ড অৱ গাৰ্ডেন মেৰিট লাভ কৰিছে।

এই প্ৰজাতিটো কেৰিবিয়ান আৰু দক্ষিণ আৰু মধ্য আমেৰিকাৰ স্থানীয়, কিন্তু এতিয়া ই এটা পেণ্ট্ৰপিক অপতৃণ, আৰু এতিয়া দক্ষিণ আমেৰিকা যুক্তৰাষ্ট্ৰ, দক্ষিণ এছিয়া, পূব এছিয়া, মাইক্ৰ'নেছিয়া, অষ্ট্ৰেলিয়া, দক্ষিণ আফ্ৰিকা, আৰু পশ্চিম আফ্ৰিকাতো পোৱা যায়। ই ছাঁ সহনশীল নহয় আৰু ইয়াক প্ৰধানকৈ কম পুষ্টিকৰ পদাৰ্থৰ ঘনত্ব থকা মাটিত পোৱা যায়।
লাজুকী লতাৰ বৈশিষ্ট্য
স্পৰ্শকাতৰতা: এই উদ্ভিদজোপাৰ পাতত হাত দিলে বা জোকাৰণি লাগিলে কোষৰ ভিতৰত থকা পানীৰ চাপ কমি যায়, যাৰ ফলত পাতবোৰ লগে লগে জাপ খাই পৰে। কিছু সময় পাছত এইবোৰ আকৌ আগৰ দৰে মেল খাই যায়।
​ফুল আৰু ফল: ইয়াৰ ফুলবোৰ গুলপীয়া ৰঙৰ আৰু দেখাত সৰু বল একোটাৰ দৰে। ইয়াৰ সৰু সৰু চেৰেলা ফল লাগে।
​কাণ্ড: লাজুকী লতাৰ গাত সৰু সৰু কাঁইট থাকে।
​. ঔষধি গুণাগুণ :
​অসমীয়া সমাজত পৰম্পৰাগতভাৱে লাজুকী লতাক বিভিন্ন বেমাৰৰ চিকিৎসাত ব্যৱহাৰ কৰা হয়:
​আঘাত বা কটা-ছিঙা: গাখীৰতী বা কটা ঠাইত লাজুকী লতাৰ পাত থেতেলিয়াই লগালে তেজ ওলোৱা বন্ধ হয় আৰু ঘাঁ সোনকালে শুকায়।
​পেটৰ অসুখ: গ্ৰহণী বা পেটৰ কামোৰণি হ’লে ইয়াৰ শিপাৰ ৰস ব্যৱহাৰ কৰা হয়।
​উচ্চ ৰক্তচাপ: কিছুমান ক্ষেত্ৰত ৰক্তচাপ নিয়ন্ত্ৰণৰ বাবেও ইয়াৰ ব্যৱহাৰ দেখা যায়।
​খজুৱতি: ছালৰ এলাৰ্জী বা খজুৱতি হ’লে পাতৰ ৰস লগালে উপশম পোৱা যায়।
​ বৈজ্ঞানিক কাৰণ :
​লাজুকী লতাই কিয় পাত জাপ খুৱায়? ইয়াক Thigmonasty বুলি কোৱা হয়। ই আচলতে গছজোপাৰ এটা আত্মৰক্ষাৰ কৌশল। চৰাই বা পোক-পৰুৱাই যাতে গছজোপাক অনিষ্ট কৰিব নোৱাৰে, তাৰ বাবে ই হঠাতে জাপ খাই মৰহি যোৱা যেন দেখুৱায়।

## তথ্যসূত্ৰ

শ্ৰেণী:উদ্ভিদজগত
স্নেহলতা নাথ

**স্নেহলতা নাথ** () এগৰাকী ভাৰতীয় সমাজকৰ্মী, নীলগিৰিত কৰা সমাজসেৱাৰ কামৰ বাবে পৰিচিত। তেওঁ জামনালাল বাজাজ বঁটা আৰু নাৰী শক্তি বঁটা লাভ কৰিছে।

## কৃতিত্ব
১৯৯৩ চনত স্থাপিত হোৱা কীষ্টোন ফাউণ্ডেশ্যনৰ প্ৰতিষ্ঠাপক সঞ্চালক আছিল স্নেহলতা নাথ।  এই ফাউণ্ডেচনে নীলগিৰিৰ জনসাধাৰণৰ মাজত দৰিদ্ৰতা দূৰীকৰণৰ সৈতে  কৰিছিল। ফাউণ্ডেচনে কোটাগিৰিত ঘাটি স্থাপন কৰে। 

১৯৯৮ চনত নাথে *নন-টিম্বাৰ ফৰেষ্ট প্ৰডাক্টছ – এক্সচেঞ্জ প্ৰগ্ৰেম*ৰ সহ-প্ৰতিষ্ঠাপক হয় আৰু ২০ বছৰতকৈও অধিক সময় ধৰি ইয়াৰ ভাৰতীয় কাৰ্যালয় নিয়ন্ত্ৰক হিচাপে কৰি আহিছে।

বনজ উদ্ভিদৰ পৰা সংগ্ৰহ কৰা উদ্ভিদৰ উপাদানেৰে এক বহনক্ষম আৰু ন্যায্য ব্যৱসায় ব্যৱস্থা সৃষ্টিৰ বাবে ২০০৮ চনত ফেয়াৰৱাইল্ড ফাউণ্ডেশ্যন স্থাপন কৰা হৈছিল। নাথে তেওঁলোকৰ পৰামৰ্শদাতা পেনেলত কাৰ্যনিৰ্বাহ কৰে।২০১৩ চনত তেওঁক "গ্ৰাম্য উন্নয়নৰ বাবে বিজ্ঞান আৰু প্ৰযুক্তিৰ প্ৰয়োগত অসাধাৰণ অৱদান"ৰ বাবে প্ৰণৱ মুখাৰ্জীয়ে জামনালাল বাজাজ বঁটা প্ৰদান কৰে।

২০১৯ চনত নাথক ৰাষ্ট্ৰপতি ভৱন, নতুন দিল্লীৰ ৰাষ্ট্ৰপতি ভৱনলৈ আমন্ত্ৰণ জনোৱা হৈছিল। ৰামনাথ কোবিন্দৰ পৰা ভাৰতৰ মহিলাৰ বাবে সৰ্বোচ্চ অসামৰিক সন্মান নাৰী শক্তি বঁটা লাভ কৰা ৪১ গৰাকী মহিলাৰ ভিতৰত তেওঁ অন্যতম। নাথে ২৬ বছৰ ধৰি নীলগিৰি জৈৱমণ্ডল সংৰক্ষিত বনাঞ্চলত পৰিৱেশ উন্নয়ন আৰু বহনক্ষমতাৰ কাম কৰি আহিছে।
## তথ্য সূত্ৰ

শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:বিজ্ঞানী
লিয়া ডিস্কিন

**লিয়া ডিস্কিন**(), সম্পূৰ্ণ নাম লিঅ'ন'ৰ বিট্ৰিজ ডিস্কিন প'ল'ভিচ এগৰাকী আৰ্জেণ্টিনাৰ সাংবাদিক আৰু ব্ৰাজিলৰ এটা দানশীল এন জি অ' এছ'চিয়েচন *পালাছ এথেনা* ৰ প্ৰতিষ্ঠাপক। ২০২০ চনত তেওঁ “বিগত চাৰিটা দশক ধৰি গান্ধীবাদী শান্তি আৰু অহিংসাৰ মূল্যবোধৰ প্ৰসাৰৰ কামত সক্ৰিয়ভাৱে জড়িত’’ থকাৰ বাবে ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী বঁটা লাভ কৰে।

## প্ৰাথমিক জীৱন
১৯৫০ চনৰ ২৭ অক্টোবৰত আৰ্জেণ্টিনাৰ বুয়েনছ আয়াৰ্ছত জন্মগ্ৰহণ কৰা লিঅ'ন'ৰ বিট্ৰিজ ডিস্কিনৰ দেউতাকৰ ফালৰ ককাক-আইতাক আছিল ৰাছিয়ান আৰু মাতৃ বুলগেৰিয়ান। ২১ বছৰ বয়সত তেওঁ ব্ৰাজিললৈ প্ৰব্ৰজন কৰে। আমেৰিকাত পঢ়া-শুনা কৰিবলৈ যোৱা স্বামী বাচিলিঅ'ৰ বাবে আৰ্জেণ্টিনাৰ একনায়কত্ববাদৰ সময়ত তেওঁ তেওঁলৈ অপেক্ষা কৰিছিল।

## বঁটা আৰু সন্মান
*২০১০: ভাৰতৰ বাহিৰত গান্ধীবাদী মূল্যবোধৰ প্ৰচাৰৰ বাবে জামনালাল বাজাজ বঁটা
*২০২০: ভাৰত চৰকাৰৰ দ্বাৰা পদ্মশ্ৰী
## তথ্য সূত্ৰ

শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:সমাজকৰ্মী
শ্ৰেণী:কুৰি শতিকাৰ ব্যক্তি
শ্ৰেণী:আৰ্জেণ্টিনাৰ ব্যক্তি
জয়াশ্ৰী ৰাইজী

**জয়াশ্ৰী নৈষধ ৰায়জী** () এগৰাকী ভাৰতীয় স্বাধীনতা সংগ্ৰামী, সমাজকৰ্মী, সংস্কাৰবাদী আৰু ৰাজনীতিবিদ। তেওঁ বম্বে ছাবাৰবান আসনৰ পৰা ১নং লোকসভাৰ সদস্য নিৰ্বাচিত হৈছিল। 

## প্ৰাথমিক জীৱন
১৮৯৫ চনৰ ২৬ অক্টোবৰত চুৰাটত ছাৰ মনুভাই মেহতাৰ ঘৰত জন্মগ্ৰহণ কৰা জয়াশ্ৰীয়ে উচ্চ শিক্ষাৰ বাবে বৰোদা মহাবিদ্যালয়ত পঢ়িছিল।
## কৰ্মজীৱন
সামাজিক কামৰ বাবে পৰিচিত ৰায়জীয়ে ১৯১৯ চনত বম্বে প্ৰেচিডেন্সি মহিলা পৰিষদৰ অধ্যক্ষ হয়। অসহযোগ আন্দোলনৰ সময়ত (১৯৩০) বিদেশী সামগ্ৰী বিক্ৰী কৰা দোকানৰ পিকেটিঙত অংশগ্ৰহণ কৰিছিল আৰু ভাৰত ত্যাগ আন্দোলনৰ (১৯৪২) সময়ত ব্ৰিটিছ কৰ্তৃপক্ষই ছমাহ কাৰাগাৰত বন্দী কৰিছিল। স্বদেশী সামগ্ৰী গ্ৰহণৰ বাবে উৎসাহিত কৰিবলৈ তেওঁ প্ৰদৰ্শনীৰ আয়োজন আৰু মহিলা সমবায় দোকান স্থাপন কৰাত সহায় কৰে।

ভাৰতে স্বাধীনতা লাভ কৰাৰ পিছত বম্বে উপনগৰ সমষ্টিৰ পৰা প্ৰথম সাধাৰণ নিৰ্বাচনত প্ৰতিদ্বন্দ্বিতা কৰে আৰু প্ৰথম লোকসভাৰ সদস্য হয়। তেওঁ ভাৰতীয় শিশু কল্যাণ পৰিষদৰ অন্যতম প্ৰতিষ্ঠাপক সদস্য আছিল। ১৯৮০ চনত তেওঁক মহিলা আৰু শিশুৰ উন্নয়ন আৰু কল্যাণৰ বাবে জামনালাল বাজাজ বঁটাৰে সন্মানিত কৰা হয়।
## ব্যক্তিগত জীৱন
১৯১৮ চনত এন এম ৰাইজীৰ সৈতে বিবাহপাশত আৱদ্ধ হয় আৰু তেওঁলোকৰ চাৰিটা সন্তান জন্ম হয়। ১৯৮৫ চনত তেওঁৰ মৃত্যু হয়।
## তথ্য সূত্ৰ

শ্ৰেণী:ভাৰতীয় নাৰী
শ্ৰেণী:লোকসভাৰ সাংসদ
শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:স্বাধীনতা সংগ্ৰামী
সন্দীপ দত্ত

**সন্দীপ দত্ত** (২৪ জুলাই ১৯৫১ – ১৫ মাৰ্চ ২০২৩) এজন বাঙালী সম্পাদক, অনুবাদক, লেখক আৰু আলোচনী সংগ্ৰাহক। 

## প্ৰাৰম্ভিক জীৱন
সন্দীপ দত্তই প্ৰাথমিক শিক্ষা গ্ৰহণ কৰিছিল কলকাতাৰ ছেইণ্ট পল স্কুলত। তাৰ পিছত স্কটিছ চাৰ্চ কলেজৰ পৰা বাংলা বিষয়ত স্নাতক ডিগ্ৰী লাভ কৰে। পিছলৈ তেওঁ কলিকতা বিশ্ববিদ্যালয়ৰ পৰা বাংলা বিষয়ত স্নাতকোত্তৰ ডিগ্ৰী লাভ কৰাৰ লগতে‍ বি এড ডিগ্ৰীও লাভ কৰে। তেওঁ মিৰ্জাপুৰ চিটি স্কুলৰ শিক্ষক আছিল। 

## অৱদান
বাংলা লিটল মেগাজিন আন্দোলনৰ অন্যতম প্ৰধান ব্যক্তি‍ সন্দীপ দত্ত। তেওঁ ছাত্ৰাৱস্থাতে‍ ভাৰতৰ জাতীয় গ্ৰন্থাগাৰত আলোচনী আদি‍ সন্ধান কৰিবলৈ‍ যাওঁতে‍ সেইবোৰৰ প্ৰতি অৱহেলা আৰু সংৰক্ষণৰ অভাৱ বোধ কৰে‍ আৰু সম্পূৰ্ণ ব্যক্তিগত উদ্যোগত কেৱল আলোচনী পঠন পাঠন আৰু সংৰক্ষণৰ উদ্দেশ্যৰে‍ এটি‍ গ্ৰন্থাগাৰ প্ৰতিষ্ঠা কৰে। ১৯৭৮ চনৰ ২৩ জুন তাৰিখে‍ মাত্ৰ কেইখনমান আলোচনীৰে‍ কলকাতাৰ টেমাৰ লেনত সন্দীপ দত্তই যিটো গ্ৰন্থাগাৰ আৰম্ভ কৰিলে সেইটো বৰ্তমানে ভাৰতৰ অন্যতম সমৃদ্ধ আলোচনীৰ সংগ্ৰহালয় হিচাপে বিবেচিত। তেওঁৰ তত্ত্বাৱধানত বহু দুষ্প্ৰাপ্য আৰু দুৰ্লভ আলোচনী সংৰক্ষিত হৈছ‍ে। ১৯৭৯ চনৰ ৮ মে তাৰিখে এই গ্ৰন্থাগাৰ জনসাধাৰণৰ বাবে আৰু গৱে‍ষণাৰ স্বাৰ্থত মুকলি কৰি দিয়া হয়। এই গৱে‍ষণা কেন্দ্ৰৰ নাম হ্'ল কলিকাতা লিটল মেগাজিন লাইব্ৰেৰী আৰু গৱে‍ষণা কেন্দ্ৰ। ১৯৭৬ চনৰ পৰাই কলকাতা গ্ৰন্থমেলাত সন্দীপ দত্তই তেওঁৰ দ্বাৰা সংগৃহীত আলোচনীৰে‍ অংশগ্ৰহণ কৰিছিল। লিটল মেগাজি‍ন সংগ্ৰহ আৰু গৱে‍ষণাৰ বাহিৰেও তেওঁ বহুকেইখন আলোচনী সম্পাদনা কৰিছিল। তেওঁৰ একাধিক গল্প, প্ৰবন্ধ আৰু কবিতাৰ সংকলন আছে‍। চি‍নে চে‍ণ্ট্ৰেল কলকাতা আৰু বঙ্গীয় সাহিত্য পৰি‍ষদৰ তেওঁ আজীৱন সদস্য আছিল। *সুভাষ মুখোপাধ্যায়ঃ জীবন ও সাহিত্য* আৰু *বাংলা কবিতাৰ কালপঞ্জি* *(১৯২৭-১৯৮৯ )* তেওঁ ৰচিত গ্ৰন্থ।

## মৃত্যু
দীৰ্ঘদিন ধৰি মধুমেহ ৰোগত সন্দীপ দত্ত আক্ৰান্ত হৈ আছিল। ৭২ বছৰ বয়সত ২০২৩ চনৰ ১৫ মাৰ্চত এছ এছ কে এম হাস্পতালত তেওঁৰ মৃত্যু হয়। 

## তথ্যসূত্ৰ

শ্ৰেণী:বঙালী সাহিত্যিক
শুম্ভ আৰু নিশুম্ভ

thumb|শুম্ভ আৰু নিশুম্ভৰ সৈতে যুঁজি থকা দুৰ্গাৰ চিত্ৰ
**শুম্ভ** আৰু **নিশুম্ভ হৈছে** হিন্দু পৌৰাণিক কাহিনীত বৰ্ণিত দুটা অসুৰ। এই বিষয়ে দেৱী মাহাত্ম্যত উল্লেখ আছে। তেওঁলোকৰ কিংবদন্তীত, তেওঁলোকক কৌশিকী দেৱীয়ে হত্যা কৰিছিল। 

## কিংবদন্তি
দেৱী মাহাত্ম্যৰ পঞ্চম অধ্যায়ত শুম্ভ আৰু নিশুম্ভৰ কাহিনী আৰম্ভ হয়। 

দুৰ্গাই বৰ্ণনা কৰে যে- কেনেকৈ দুজন অসুৰ ভাতৃয়ে নিজকে কঠোৰ তপস্যা আৰু শুদ্ধিকৰণৰ আচাৰ-নীতিৰ মাজেৰে ত্ৰিজগত জয় কৰিবলৈ চেষ্টা কৰিছিল যাতে কোনো মানৱ-দেৱ বা অসুৰে সেইবোৰ ধ্বংস কৰিব নোৱাৰে।  শুম্ভ আৰু নিশুম্ভই পবিত্ৰ স্থান পূষ্কৰলৈ যাত্ৰা কৰি তাতেই দহ হাজাৰ বছৰ প্ৰাৰ্থনাত মগ্ন হৈ থাকিল। সৃষ্টিৰ দেৱতা ব্ৰহ্মাই দুয়োভাতৃৰ তপস্যা দেখি, তেওঁলোকে বিচৰা বৰদান দি সন্তুষ্ট হ’ল। 

শুম্ভৰ সেৱাত নিয়োজিত দুজন অসুৰ চণ্ড আৰু মুণ্ড (এওঁলোকৰ আসুৰিক গুণ কম বুলি জনা যায়) দেৱী দুৰ্গাৰ মুখামুখি হৈছিল আৰু তেওঁৰ সৌন্দৰ্যত অভিভূত হৈছিল। তেওঁলোকে শুম্ভৰ ওচৰত এই দেৱীৰ বৰ্ণনা কৰিছিল আৰু দেৱীৰ ৰূপত মোহিত হৈ শুম্ভই দুৰ্গাক অধিকাৰ কৰিবলৈ বিচাৰিছিল। শুম্ভই অসুৰ সুগ্ৰীৱক পাৰ্বতীৰ দৰবাৰলৈ পঠিয়াইছিল, কিন্তু তেওঁ সুগ্ৰীৱৰ আগমন নাকচ কৰিছিল। তেতিয়া অসুৰ ভাতৃদ্বয়ে সিদ্ধান্ত লৈছিল যে যদি পাৰ্বতী স্বেচ্ছাই নাহে, তেন্তে তেওঁলোকে তেওঁক অপহৰণ কৰিব লাগিব। প্ৰথমে, অসুৰ ধুম্ৰলোচন আৰু তেওঁৰ ষাঠি হাজাৰ অসুৰৰ সৈন্যক পাৰ্বতীক অপহৰণ কৰিবলৈ পঠোৱা হৈছিল। দুৰ্গাৰ পৰা সৃষ্টিহোৱা বিভিন্ন দেৱীৰ ৰূপসমূহে সমগ্ৰ এই অসুৰৰ সৈন্যবাহিনীক হত্যা কৰিছিল। ইয়াৰ পিছত অসুৰ চণ্ড আৰু মুণ্ডক নিয়োজিত কৰা হৈছিল, কিন্তু দেৱীয়ে দুয়োকে ধ্বংস কৰিছিল। ৰক্তবীজক পৰৱৰ্তী সময়ত পঠোৱা হৈছিল, আৰু কালী দেৱীয়ে তেওঁক হত্যা কৰিছিল। 

## মৃত্যু
[thumb|কালীৰ এটা পাহাৰী চিত্ৰ (কেতিয়াবা [পাৰ্বতী নিজৰ ত্ৰিশূলৰ দ্বাৰা নিশুম্ভক আক্ৰমণ কৰাৰ এক ৰূপ হিচাপে বৰ্ণনা কৰা হয়। কালীয়ে নিশুম্বক আক্ৰমণ চিত্ৰ ১৭৪০ চনৰ আশে পাশে, কাগজত ৰং কৰি বনোৱা এখন, ২২×৩৩ ছে. মিৰ চিত্ৰ। ক্লিভলেণ্ড মিউজিয়াম অৱ আৰ্ট। ]]
এই সংঘৰ্ষৰ পিছত, শুম্ভ আৰু নিশুম্ভৰ ওচৰত পাৰ্বতীয়ে পোনপটীয়াকৈ যুঁজ দিয়াৰ বাহিৰে কোনো বিকল্প নাছিল। যদিও ব্ৰহ্মাৰ আশীৰ্বাদে ভাতৃদ্বয়ক মানুহ আৰু ৰাক্ষসৰ পৰা সুৰক্ষা প্ৰদান কৰিছিল, কিন্তু দেৱীৰ বিৰুদ্ধে এনে কোনো সুৰক্ষা কৱচ নাছিল। পাৰ্বতীৰ সিংহক আক্ৰমণ কৰাৰ পিছত প্ৰথমেই নিশুম্ভৰ মৃত্যু হয়। ভাতৃৰ মৃত্যু দেখি, শুম্বই খঙত পাৰ্বতীক অনুসৰণ কৰিছিল, কিন্তু অৱশেষত দেৱীৰ ত্ৰিশূলৰ দ্বাৰা নিশুম্ভ দুটা খণ্ডত বিভক্ত হৈ পৰিছিল। শুম্ভ আৰু নিশুম্ভৰ মৃত্যুৰ লগে লগে, ত্ৰিজগত তেওঁলোকৰ সাধাৰণ অৱস্থালৈ ঘূৰি আহিছিল।

## জনপ্ৰিয় সংস্কৃতিত
জন ষ্ট্ৰেটন হাউলী আৰু ডোনা মেৰী ৱুলফৰ দৰে কোনো কোনোৱে শুম্ভ আৰু নিশুম্ভক অহংকাৰ আৰু গৌৰৱৰ প্ৰতীক হিচাপে দেখে যিটো অৱশেষত পাৰ্বতীৰ নম্ৰতা আৰু প্ৰজ্ঞাৰ দ্বাৰা পৰাজিত হয়। শশী থাৰুৰৰ ব্যংগাত্মক উপন্যাস ত, শুম্ভ আৰু নিশুম্ভৰ কাহিনীটো প্ৰলোভনৰ বিপদৰ বিৰুদ্ধে সতৰ্কবাণী হিচাপে আৰু পাঁচজন পাণ্ডৱৰ মাজৰ সম্পৰ্কৰ পতনৰ ৰূপক হিচাপে ব্যৱহাৰ কৰা হৈছে। শুম্ভ-নিশুম্ভ নামৰ এখন কানাড়া চলচ্চিত্ৰৱো আছে আৰু ইয়াত অসুৰ আৰু পাৰ্বতীৰ কাহিনী কোৱা হৈছে। 

## লগতে চাওক

* চণ্ড আৰু মুণ্ড
* মহিষাসুৰ
* ৰক্তবীজ
* ৰম্ভ (অসুৰ)
* ধুম্ৰলোচন
* সুগ্ৰীৱ (অসুৰ)

## তথ্যসূত্ৰসমূহ


## বাহ্যিক সংযোগসমূহ

* দেৱী মাহাত্ম্যমৰ ইংৰাজী অনুবাদ 
* দেৱী মাহাত্ম্য-পিডিএফ ৰূপত সংস্কৃত মূল। 
শ্ৰেণী:অসুৰ
শ্ৰেণী:হিন্দু কিংবদন্তি
শ্ৰেণী:হিন্দু ধৰ্মত অসুৰ
চিৰন্তন শিখা জলপ্ৰপাত

**চিৰন্তন শিখা জলপ্ৰপাত** () নামৰ জলপ্ৰপাতটো পশ্চিম নিউয়ৰ্কৰ চেষ্টনাট ৰিজ পাৰ্কৰ এটা অংশ শ্বেল ক্ৰিক প্ৰিজাৰ্ভত অৱস্থিত আৰু ই এটা সৰু জলপ্ৰপাত। জলপ্ৰপাতটোৰ গুৰিৰ এটা সৰু গুহাত প্ৰাকৃতিক গেছ নিৰ্গত হয়, যাক জ্বলাই সৰু শিখা এটা উৎপন্ন কৰিব পাৰি। এই শিখা প্ৰায় বছৰজুৰি দেখা যায় যদিও ইয়াক নুমুৱাবও পাৰি আৰু মাজে মাজে পুনৰ জ্বলাব পৰা যায়। 
## শেহতীয়া উন্নয়ন
এসময়ত এই অঞ্চলটোৰ কথা কম মানুহেহে জানিছিল, কিন্তু সংবাদ মাধ্যমৰ মনোযোগ আৰু প্ৰৱেশ পথৰ উন্নতিৰ ফলত দৰ্শনাৰ্থীৰ সংখ্যা বৃদ্ধি পাইছে। জলপ্ৰপাতটোৰ জনপ্ৰিয়তা বৃদ্ধিৰ ফলত কিছুমান নেতিবাচক প্ৰভাৱ পৰিছে, যেনে আৱৰ্জনা বৃদ্ধি, প্ৰাকৃতিক পৰিৱেশ নষ্ট হৈ যোৱা, প্ৰদূষণ আৰু পৰ্যটকৰ দ্বাৰা চাৰিওফালৰ ভূখণ্ডত প্ৰভাৱ। ২০২৩ চনৰ আগষ্ট মাহত নিউয়ৰ্কৰ অৰ্চাৰ্ড পাৰ্কৰ ইটাৰ্নেল ফ্লেম জলপ্ৰপাতৰ মূল ধাৰাটো ডাঙৰ নিৰ্মাণৰ কামৰ পিছত পুনৰ মুকলি কৰা হয়, য'ত চেষ্টনাট ৰিজ পাৰ্কৰ ইটাৰ্নেল ফ্লেম ট্ৰেইলৰ আটাইতকৈ কৌশলী অংশটো বাইপাছ কৰি ১৩৯টা বক্স ষ্টেপ সংযোজন কৰা হয় আৰু প্ৰায় ১২০ ফুট (৩৫ মিটাৰ) ট্ৰেইলৰ কাষেৰে খাদৰ ওচৰলৈকে ৰেলিং দিয়া হয়। এই জলাধাৰটোৰ মাজলৈ যোৱাটো এক প্ৰত্যাহ্বানমূলক হৈয়েই আছে; সেয়ে দৰ্শনাৰ্থীক অত্যন্ত সাৱধানতা আৰু সঠিক জোতা পিন্ধাৰ পৰামৰ্শ দিয়া হৈছে।
## গেছৰ গঠন আৰু উৎস
ইণ্ডিয়ানা ইউনিভাৰ্চিটি ব্লুমিংটন আৰু ইটালীৰ নেচনেল ইনষ্টিটিউট অৱ জিঅ’ফিজিক্স এণ্ড ভলকেন’লজীৰ ভূতত্ত্ববিদসকলে ২০১৩ চনত ইটাৰ্নেল ফ্লেম জলপ্ৰপাতৰ ওপৰত অধ্যয়ন কৰিছিল যাতে প্ৰাকৃতিকভাৱে পোৱা হাইড্ৰ’কাৰ্বন ছিপৰ পৰা নিৰ্গত হোৱা প্ৰাকৃতিক গেছে বায়ুমণ্ডলত সেউজ গৃহ গেছত কেনে অৰিহণা যোগায় সেই বিষয়ে ভালদৰে বুজিব পৰা যায়। তেওঁলোকে দেখিলে যে, চিৰন্তন শিখা জলপ্ৰপাত 'মেক্ৰ' ছিপ'ত ইথেন আৰু প্ৰপেনৰ ঘনত্ব অন্যান্য জনাজাত প্ৰাকৃতিক গেছৰ ছিপতকৈ বেছি (প্ৰায় ৩৫%), য'ত সাধাৰণতে অধিক পৰিমাণৰ মিথেন থাকে। তেওঁলোকে অনুমান কৰিছিল যে, জলপ্ৰপাতটোৰ ছিদ্ৰটোৱে প্ৰতিদিনে প্ৰায় এক কিলোগ্ৰাম (২.২ পাউণ্ড) মিথেন নিৰ্গত কৰে।

গৱেষকসকলে জলপ্ৰপাতটোৰ অঞ্চলত আন অসংখ্য ‘মাইক্ৰ’ ছিপ’ৰ উপস্থিতিও লক্ষ্য কৰে। এই ছিপবোৰে নিৰ্গত হোৱা গেছক সেই অঞ্চলৰ কূপৰ পৰা ওলোৱা গেছৰ সৈতে তুলনা কৰি তেওঁলোকে নিৰ্ণয় কৰিলে যে গেছবোৰ পৃষ্ঠৰ পৰা প্ৰায় ৪০০ মিটাৰ (১,৩০০ ফুট) তলৰ ৰাইনষ্ট্ৰীট শ্বেলৰ পৰা উৎপত্তি হয়। টেকটনিক কাৰ্যকলাপে সম্ভৱতঃ শ্বেলত ফল্ট মুকলি কৰি দিছিল, যাৰ ফলত গেছবিধে ওপৰলৈ ওলাই আহিব পাৰিছিল।

২০১৩ চনৰ অধ্যয়নত জড়িত এজন ভূতত্ত্ববিদৰ মতে, ছিপৰ আপাত উৎসই পূৰ্বতে অজ্ঞাত ভূতাত্ত্বিক ব্যৱস্থাৰ প্ৰমাণ দিব পাৰে, যাৰ দ্বাৰা শ্বেলৰ ভিতৰত প্ৰাকৃতিক গেছ উৎপন্ন হয়। সাধাৰণতে শ্বেলৰ কাৰ্বন গঠন ভাঙি সৰু সৰু প্ৰাকৃতিক গেছৰ অণু গঠন কৰিবলৈ হ'লে শ্বেল গৰম হ'ব লাগিব (প্ৰায় ১০০ ডিগ্ৰী চেলছিয়াছ [২১২ ডিগ্ৰী ফাৰেনহাইট])। কিন্তু চিৰন্তন শিখা জলপ্ৰপাতে যিটো শ্বেলৰ পৰা গেছ আহৰণ কৰে, সেয়া সাধাৰণ গেছযুক্ত শ্বেলতকৈ কম বয়সীয়া আৰু অগভীৰ হোৱাৰ উপৰিও যথেষ্ট ঠাণ্ডা। ইয়াৰ পৰা অনুমান কৰিব পাৰি যে অতিৰিক্ত বা এতিয়াও প্ৰদৰ্শিত নোহোৱা গেছ সৃষ্টি প্ৰক্ৰিয়াই শ্বেলত প্ৰাকৃতিক গেছ সৃষ্টিত অৰিহণা যোগাব পাৰে; এটা সম্ভাৱনা হ'ল যে, শীতল পৰিস্থিতিতো শ্বেল ভাঙি পেলাব পৰা অনুঘটক উপস্থিত থাকে।
## চিত্ৰশালা

File:Eternal Flame Falls 1.jpg
File:Eternal Flame Falls 2.JPG
File:Eternal Flame Falls 3.jpg


## তথ্য সূত্ৰ

শ্ৰেণী:গোলকীয় পৰিঘটনা
শ্ৰেণী:পৰ্যটন
বেন জনচন

**বেঞ্জামিন জনছন** (; ১১ জুন ১৫৭২ – ১৮ আগষ্ট, ১৬৩৭) এজন ইংৰাজ নাট্যকাৰ আৰু কবি আছিল। জনছনৰ শিল্পীত্বই ইংৰাজী কবিতা আৰু মঞ্চ কৌতুকৰ ওপৰত এক স্থায়ী প্ৰভাৱ পেলাইছিল। তেওঁ হাস্যৰসৰ কৌতুক জনপ্ৰিয় কৰিছিল; তেওঁ ব্যংগাত্মক নাটক Every Man In His Humour (১৫৯৮),  Volpone,  The Fox (১৬০৬), দ্য এলকেমিষ্ট (১৬১০) আৰু Bartholomew Fair  (১৬১৪) আৰু তেওঁৰ গীত আৰু এপিগ্ৰামেটিক কবিতাৰ বাবে সৰ্বাধিক জনাজাত। জেমছ প্ৰথমৰ ৰাজত্বকালত তেওঁক "উইলিয়াম শ্বেইকছপীয়েৰৰ পিছত দ্বিতীয় আটাইতকৈ গুৰুত্বপূৰ্ণ ইংৰাজী নাট্যকাৰ" বুলি গণ্য কৰা হয়।

জনছন আছিল ইংৰাজী ৰেনেছাঁ যুগৰ এজন ধ্ৰুপদী শিক্ষিত, সুপঢ়া আৰু সংস্কৃতিবান ব্যক্তি, বিতৰ্কৰ প্ৰতি (ব্যক্তিগত আৰু ৰাজনৈতিক, কলাত্মক আৰু বৌদ্ধিক) ক্ষুধা, যাৰ সাংস্কৃতিক প্ৰভাৱ জেকবিয়ান যুগৰ (১৬০৩– ১৬০৪) নাট্যকাৰ আৰু কবিসকলৰ ওপৰত অতুলনীয় বিস্তৃত আছিল। ১৬২৫) আৰু কেৰ’লিন যুগৰ (১৬২৫–১৬৪২)।

জনচনৰ জন্ম ১৫৭২ চনৰ জুন মাহত (সম্ভৱতঃ ১১ তাৰিখে) লণ্ডনৰ আশেপাশে হৈছিল।  তেখেতে সৰুতে শিক্ষা গ্ৰহণ কৰিছিল ৱেষ্টমিন্সটাৰ গ্ৰামাৰ স্কুলত। ১৫৮৯ চনত ৱেষ্টমিন্সটাৰ স্কুল এৰি যোৱাৰ পিছত জনচনে কেমব্ৰিজৰ ছেইণ্ট জনছ কলেজত পঢ়ে। পিছত তেওঁ নেদাৰলেণ্ডলৈ যায় আৰু ইংৰাজী ৰেজিমেণ্টৰ সৈতে স্বেচ্ছাসেৱী সৈনিক হিচাপে যোগদান কৰে। 
## সাহিত্য-কৃতি
১৫৯২ চন মানত বেন জনচনে অভিনেতা হিচাপে আত্মপ্ৰকাশ কৰে। ১৫৯৮ চনত তেওঁ ব্যঙ্গাত্মক কমেডি *Every Man in His Humour* অৰ যোগেদি নাট্যকাৰ হিচাপে প্ৰতিষ্ঠা লাভ কৰে। 

জনচনৰ নাটকসমূহ তিনিটা ভাগত ভগাব পাৰি:- (১) ৰাজ দৰবাৰত পৰিৱেশিত নৃত্য-গীত সম্বলিত কাব্যিক নাট (Court Masques) (২) বুৰঞ্জীমূলক ট্ৰেজেডি (যেনে *Sejanus, Catiline*), আৰু (৩) কমেডি। তেওঁৰ বুৰঞ্জীমূলক ট্ৰেজেডিসমূহ যথেষ্ট পাণ্ডিত্যপূৰ্ণ আৰু কষ্টসাধ্য হৈও নীৰস। কমেডিসমূহেই হ'ল জনচনৰ নাট্যকৃতিৰ সৰ্বোৎকৃষ্ট উদাহৰণ। সিবিলাকৰ ভিতৰত উল্লেখযোগ্য হ'ল: *The Alchemist,* *Volpone or The Fox* আৰু *Epicure or Silent Woman* আদি। এই কমেডিসমূহেই জনচনৰ প্ৰতিভা আৰু শৈলীৰ বৈশিষ্ট্যসমূহ স্পষ্ট কৰিছে। লগতে শ্বেইক্সপীয়েৰৰ লগত জনচনৰ নাটাচিন্তাৰ মৌলিক পাৰ্থক্য পৰিলিক্ষত হৈছে। এৰিষ্টটল নিৰ্দেশিত প্ৰাচীন নাট্য-ৰীতিৰ একান্ত অনুগামী হিচাপে জনছনে সম্পূৰ্ণ নিজস্ব পদ্ধতিৰে সমসাময়িক নাট্যজগতত এক সংস্কাৰ সাধনৰ প্ৰচেষ্টাত উঠি পৰি লাগিছিল।

তেখেত এজন বাস্তৱবাদী নাট্যকাৰ আছিল। তেওঁৰ কমেডিসমূহৰ পটভূমি আছিল সমসাময়িক লণ্ডনৰ সমাজ। সমকালীন সমাজ-বাস্তৱতাৰ ৰূপায়ণ তেখেতে নাটকসমূহত সাৰ্থকৰূপত কৰিছে। নাটকৰ ৰচনা শৈলীৰ বেলিকা জনচনে ৰোমাণ্টিক নাটকৰ উচ্ছৃঙ্খলতা পৰিহাৰ কৰি লেটিন কমেডিক আদৰ্শ ৰূপে গ্ৰহণ কৰিছিল। চৰিত্ৰায়নৰ ক্ষেত্ৰত তেওঁ এনে এটা ধাৰণাক ভিত্তি হিচাপে লেছিল যে প্ৰতিজন মানুহেই একোটা বিশেষ গুণ বা মুখ্য আৱেগৰ দ্বাৰা পৰিচালিত হয়। ইয়াক মানুহজনৰ প্ৰধান বৈশিষ্ট্যৰূপে চিহ্নিত কৰিব পাৰি। সেইমতে তেওঁ তেওঁৰ নাটকৰ চৰিত্ৰবোৰৰ মাজত চিহ্নিত কৰিছিল একো একোটা মুখ্য আৱেগ। ইয়াক তেওঁ বুলিছিল 'হিউমাৰ' (humour) আৰু তাৰ আধাৰতে চৰিত্ৰবোৰক সজাই তুলিছিল। সেইবাবেই জনচনৰ নাটকৰ চৰিত্ৰবোৰ শ্বেইক্সপীয়েৰৰ চৰিত্ৰবোৰৰ দৰে জটিল ব্যক্তিত্ব হোৱাৰ পৰিবৰ্তে হৈ পৰে একো একোটা সাঁচত ঢলা প্ৰতীক (type)।

## তথ্য সংগ্ৰহ

শ্ৰেণী:যুক্তৰাজ্যৰ ব্যক্তি
শ্ৰেণী:সাহিত্যিক
শ্ৰেণী:নাট্যকাৰ
শ্ৰেণী:কবি
শ্ৰেণী:মৃত ব্যক্তি
মৌলিন (ভূ-ৰূপবিজ্ঞান)

**মৌলিন** () বা *হিমবাহ মিল* মোটামুটিভাৱে বৃত্তাকাৰ, উলম্ব (বা প্ৰায় উলম্ব) কুঁৱাৰ দৰে খাদ যিটো ভূ-পৃষ্ঠৰ উষ্ণতাই বৰফৰ কঠিনতা দুৰ্বল কৰাৰ ফলত সৃষ্টি হয়। মৌলিন শব্দটো ফৰাচী শব্দ *মিল*ৰ পৰা উদ্ভৱ হৈছে। 

ইহঁত ১০ মিটাৰ পৰ্যন্ত বহল হ’ব পাৰে আৰু সাধাৰণতে অনুপ্ৰস্থ ফাট থকা অঞ্চলত হিমবাহৰ বৰফৰ তৰপ আৰু সমতল অঞ্চলত এইবোৰ পোৱা যায়। মৌলিনে হিমবাহৰ শ শ মিটাৰ দলৈ যাব পাৰে, বা সাধাৰণ ফাট গঠনৰ গভীৰতা (প্ৰায় ১০–৪০ মিটাৰ)হে পাব পাৰে। য'ত ধাৰাটো হিমবাহৰ বিপৰীতে বৈ যায়।  হিমবাহৰ গুহা গঠনৰ আটাইতকৈ সাধাৰণ কাৰণ হ’ল মৌলিন। 

মৌলিন হৈছে হিমবাহৰ অভ্যন্তৰীণ গঠনৰ অংশ, যিয়ে গলিত পানীক পৃষ্ঠৰ পৰা যলৈকে যাব পাৰে তললৈ কঢ়িয়াই লৈ যায়। মৌলিনৰ পানী প্ৰায়ে ভিত্তি স্তৰত হিমবাহৰ পৰা ওলাই যায়, কেতিয়াবা সাগৰলৈও যায় আৰু মাজে মাজে মৌলিনৰ তলৰ মূৰটো হিমবাহৰ সন্মুখত বা স্থবিৰ হৈ থকা বৰফৰ ব্লকৰ প্ৰান্তত উন্মুক্ত হ’ব পাৰে। 

মৌলিনৰ পৰা ওলোৱা পানীয়ে হিমবাহৰ গুৰিঅংশ নিমজ কৰাত সহায় কৰিব পাৰে, যাৰ ফলত হিমবাহৰ গতিত প্ৰভাৱ পৰিব পাৰে। বৰফৰ তৰপ আৰু ভূখণ্ডৰ মাজত উপযুক্ত সম্পৰ্ক থাকিলে মৌলিনত থকা পানীৰ মূৰে সুৰংগ উপত্যকা গঠন হ’ব পৰা শক্তি আৰু মাধ্যম প্ৰদান কৰিব পাৰে। বৰফৰ তৰপ আৰু হিমবাহৰ গুৰি নিমজ কৰাত এই পানীৰ ভূমিকা জটিল আৰু ই হিমবাহৰ গতি আৰু নতুন হিমবাহৰ জন্মৰ হাৰ ত্বৰান্বিত কৰাত জড়িত হৈ পৰে।
## তথ্য সূত্ৰ

শ্ৰেণী:ভূ-প্ৰাকৃতিক পৰিঘটনা
শ্ৰেণী:ভূগোল